Jiří Menzel: Ο σκηνοθέτης που έβλεπε τις ταινίες να περνούν | Κινηματογράφος\n22 Σεπτεμβρίου 2020 , Από: Αντώνιος Ευθυμίου\nΠηγή Εικόνας: Helsingin Sanomat\nΟ Jiří Menzel, ένας από τους σημαντικότερους πρεσβευτές του τσέχικου κινηματογράφου, έφυγε σε ηλικία 82 ετών. Τώρα από εκεί ψηλά θα βλέπει κι εκείνος… τα τρένα να περνούν.\nΟ Jiří Menzel γεννήθηκε στις 23 Σεπτεμβρίου 1938 στην Πράγα. Ο πατέρας του ήταν ο δημοσιογράφος, μεταφραστής και συγγραφέας παιδικών βιβλίων Josef Menzel και μητέρα του η Božena Jindřichová.\nJosef Menzel, Πηγή Εικόνας: Aha\nΣπούδασε σκηνοθεσία στη φημισμένη σχολή FAMU (Film and TV School of the Academy of Performing Arts in Prague) της Πράγας. Ανάμεσα στους καθηγητές του ήταν και ο διακεκριμένος σκηνοθέτης Otakar Vávra.\nJiří Menzel & Otakar Vávra, Πηγή Εικόνας: Praha.eu\nΟ Jiří Menzel από νωρίς μπήκε στον χώρο της έβδομης τέχνης κι αποτέλεσε ένα από τα σπουδαιότερα μέλη του Τσέχικου Νέου Κύματος, μαζί με τον βραβευμένο με Όσκαρ Miloš Forman, τη Věra Chytilová και τον Ivan Passer.\nJiří Menzel & Miloš Forman, Πηγή Εικόνας: AbeBooks\nΟι πρώτες απόπειρες του ανήσυχου κινηματογραφιστή έλαβαν χώρα την περίοδο που σπούδαζε στη σχολή κινηματογράφου («Domy z panelů», «Umřel nám pan Foerster»). To 1965 & 1966 συμμετείχε στις σπονδυλωτές ταινίες «Zločin v dívčí škole» και «Perličky na dně», όπως και το 2002 στο «Ten Minutes Older».\nΣκηνή της ταινίας «Perličky na dně», Πηγή Εικόνας: Film at Lincoln Center\nΤαινία ορόσημο της τσέχικης νουβέλ βαγκ, με φόντο ένα σταθμό τρένων την περίοδο του Β’ Παγκοσμίου Πολέμου. Ουσιαστικά πρόκειται για το σκηνοθετικό ντεμπούτο του Jiří Menzel, που εντυπωσίασε κοινό και κριτικούς, προτάθηκε για βραβείο Bafta & Χρυσή Σφαίρα, ενώ κέρδισε Όσκαρ Ξενόγλωσσης Ταινίας το 1968. Είναι βασισμένη στο βιβλίο του Τσέχου συγγραφέα Bohumil Hrabal.\nΣκηνή της ταινίας, Πηγή Εικόνας: Britannica\nΑν και πρόκειται για κωμωδία, υπάρχουν αρκετές αιχμές για την πολιτική κατάσταση της εποχής. Η ταινία βασίστηκε στο βιβλίο «Rozmarné léto» του Τσέχου συγγραφέα Vladislav Vančura. Έναν ρόλο υποδύθηκε ο ίδιος ο Jiří Menzel.\nΣκηνή της ταινίας, Πηγή Εικόνας: Trigon Film\nΑστυνομική κωμωδία με έντονα στοιχεία αλληγορίας κατά του ολοκληρωτισμού που λαμβάνει χώρα την εποχή των παλαιών καμπαρέ της Πράγας. Πρωταγωνίστρια μια τραγουδίστρια που ερωτεύεται τον Υπουργό Δικαιοσύνης.\nΜία από τις δημοφιλέστερες ταινίες του Jiří Menzel, η οποία απαγορεύτηκε από την Τσεχοσλοβακική Κυβέρνηση και προβλήθηκε 21 χρόνια αργότερα, μετά την πτώση του κομμουνιστικού καθεστώτος. Κέρδισε τη Χρυσή Άρκτο του Φεστιβάλ Βερολίνου.\nΣκηνή της ταινίας, Πηγή Εικόνας: Flixster\nΈνα από τα λιγότερο γνωστά έργα του μεγάλου Τσέχου δημιουργού. Η εν λόγω δραματική ταινία γυρίστηκε την περίοδο κατασκευής του φράγματος Dalešice και προβλήθηκε στο Φεστιβάλ Βερολίνου.\nΣκηνή της ταινίας, Πηγή Εικόνας: Česká televize\nΑκόμη μία κωμωδία του Jiří Menzel, με επίκεντρο μια συνηθισμένη αστική οικογένεια της Πράγας, που επιθυμεί να αγοράσει μια αγροικία στην εξοχή. Βραβεύτηκε στο Διεθνές Φεστιβάλ του San Sebastián.\nΕίχε προβληθεί και με τον εναλλακτικό τίτλο «Magicians of the Silver Screen». Κεντρικός ήρωας είναι ο Μάγος Pasparte, ιδιοκτήτης ενός περιοδεύοντος τσίρκου, ο οποίος συναντά έναν ετοιμοθάνατο συνάδελφό του, που του εμπιστεύεται την πανέμορφη κόρη του. Η ταινία επελέγη να εκπροσωπήσει την Τσεχοσλοβακία στα Όσκαρ, αλλά δεν έφτασε μέχρι την τελική πεντάδα.\nΕίναι βασισμένη στο ομώνυμο βιβλίο του Τσέχου συγγραφέα Bohumil Hrabal. Το βιβλίο, όπως και η ταινία, είναι μια ανάκληση των παιδικών αναμνήσεων του Hrabal στην επαρχιακή πόλη Nymburk, όπου δεσπόζει το τοπικό ζυθοποιείο. Το «Cutting It Short» (εναλλακτικός τίτλος) διαγωνίστηκε στο 38ο Φεστιβάλ Βενετίας.\nΣκηνή της ταινίας, Πηγή Εικόνας: A4 – Priestor súčasnej kultúry\nThe Snowdrop Festival (1984)\nΟ Jiří Menzel διασκεύασε ακόμη ένα βιβλίο του Τσέχου συγγραφέα Bohumil Hrabal, ο οποίος κάνει και μια cameo εμφάνιση. Η ιστορία είναι τοποθετημένη στο μικρό χωριό Kersko, όπου παρακολουθούμε τις ζωές των κατοίκων του.\nΣκηνή της ταινίας, Πηγή Εικόνας: Země filmů\nΚλασική κωμωδία του Jiří Menzel με ήρωα έναν διανοητικά καθυστερημένο ευγενικό νεαρό άνδρα, τον Otík, που εργάζεται ως βοηθός οδηγού φορτηγού. Προτάθηκε για Όσκαρ Ξενόγλωσσης Ταινίας.\nΣκηνή της ταινίας, Πηγή Εικόνας: TV Nova\nChocolate Cop (1986)\nΣυνδυασμός κωμωδίας και θρίλερ. Ο αξιωματικός της αστυνομίας της Ζυρίχης Max Rüttli, είναι επιφορτισμένος με μια υπόθεση διεθνών διαστάσεων. Αυτός και ο φίλος του, ο επιθεωρητής Gaston, πρόκειται να βοηθήσουν τη Scotland Yard στη διερεύνηση μιας σειράς δολοφονιών.\nΑφίσα της ταινίας, Πηγή Εικόνας: The Movie Database\nΣτην Τσεχοσλοβακία του 1918 η νεοσυσταθείσα Εθνοσυνέλευση έχει αναθέσει στον Josef Stoklasa τη διαχείριση του Κάστρου Kratochvile. Για να εντυπωσιάσει τους γείτονές του και τους ντόπιους πολιτικούς, τους προσκαλεί σε ένα μεγάλο πάρτι κυνηγιού. Στο πάρτι έρχεται απρόσκλητος κι ένας άνδρας που ισχυρίζεται ότι είναι ο Δούκας Alexej, αλλά ο Stoklasa πιστεύει ότι είναι απατεώνας.\nΣκηνή της ταινίας, Πηγή Εικόνας: Sfdb.cz\nΚινηματογραφική μεταφορά της όπερας-μπαλάντας του Άγγλου θεατρικού συγγραφέα και ποιητή John Gay και του συνθέτη Johann Christoph Pepusch.\nΗ ιστορία τοποθετείται στη Σοβιετική Ένωση του 1941 πριν και κατά τη διάρκεια των πρώτων μηνών του Β’ Παγκοσμίου Πολέμου. Η ταινία βραβεύτηκε στο Φεστιβάλ της Βενετίας και προτάθηκε για 8 Czech Lion Awards.\nΗ έκτη και τελευταία φορά που ο Jiří Menzel μετέφερε βιβλίο του Τσέχου συγγραφέα Bohumil Hrabal στον κινηματογράφο. Η ταινία συμμετείχε σε πολλά διεθνή φεστιβάλ και μεταξύ άλλων βραβεύτηκε στο Φεστιβάλ Βερολίνου και κέρδισε 5 Czech Lion Awards.\nΣκηνή της ταινίας, Πηγή Εικόνας: Do Nebe Andělům\nΈνας οπερατικός θίασος σε μια μικρή πόλη αποφασίζει να ανεβάσει την όπερα του Mozart «Don Giovanni». Πρόκειται για την τελευταία σκηνοθετική δουλειά του Jiří Menzel, που έλαβε μέτριες κριτικές.\nΕμφανίσεις ως ηθοποιός\nΟ Jiří Menzel εκτός από σκηνοθέτης, ήταν και ηθοποιός με δεκάδες συμμετοχές σε ταινίες, όπως: «Courage for Every Day», «The Cremator», «The Apple Game», «Upír z Feratu», «Martha and I», «The Elementary School» και «All My Loved Ones». Τελευταία του εμφάνιση ήταν πριν δύο χρόνια στη σλοβακική δραματική ταινία «The Interpreter».\nΣκηνή της ταινίας, Πηγή Εικόνας: myFILM.gr\nΟ Jiří Menzel παντρεύτηκε την Olga Menzelová κι απέκτησε δύο κόρες, την Anna Karolina και την Eva Maria. Έφυγε στις 5 Σεπτεμβρίου 2020, σε ηλικία 82 ετών, ύστερα από μάχη με μακροχρόνια ασθένεια. Μάλιστα, το 2017 είχε υποβληθεί σε εγχείρηση εγκεφάλου.\nΟ Jiří Menzel με τη σύζυγό του Olga Menzelová, Πηγή Εικόνας: Blesk


ΒΡΩΜΙΚΟ@blogspot.com: Κούκλες ραμμένες από τις γυναίκες των φυλακών Θήβας\nΚούκλες ραμμένες από τις γυναίκες των φυλακών Θήβας\nΚάθε Χριστούγεννα μια διαφορετική έκθεση γίνεται στο «Επισκεπτήριο» στο Μεταξουργείο.\nΣτην έκθεση παρουσιάζονται χειροποίητες κούκλες ραμμένες από τις κρατούμενες των γυναικείων φυλακών Θήβας.\nΜε μεράκι, υπομονή και φαντασία οι κρατούμενες των φυλακών δίνουν ζωή στις κλωστές, στις χάντρες, στα κουμπιά.\nΚάθε μέρα κάνουν μια μικρή απόδραση από την πραγματικότητα δημιουργώντας τις δικές τους χειροποίητες κούκλες.\nΚαι κάθε δεύτερη Τρίτη περιμένουν να συναντήσουν την Εύα Χειλαδάκη, την υπεύθυνη του προγράμματος «Λόγος και Ύφασμα» της μη κυβερνητικής οργάνωσης «Άρσις».\n«Από το 2001 μέχρι και σήμερα επισκέπτομαι φυλακισμένες γυναίκες και τους πηγαίνω κλωστές, ρετάλια, κομμάτια υφάσματα.\nΚαι πάντοτε με εκπλήσσουν με την δημιουργικότητά τους και την όρεξη που έχουν, με τις ιδέες τους», δηλώνει στο ΑΠΕ - ΜΠΕ η κ. Χειλαδάκη.\nΠερίπου 20 γυναίκες παρακολουθούν τα μαθήματα χειροποίητης κούκλας, αν και «αυτό που τις δείχνουμε εμείς είναι μόνο κάποια τεχνική ή πατρόν.\nΤα υπόλοιπα τα σκέφτονται οι ίδιες και μάλιστα κάνουν πρακτική ακόμη κι όταν τελειώνει το μάθημα.\nΌλα αυτά τα χρόνια οι γυναίκες αυτές μας περιμένουν πώς και πώς να τους πάμε υλικά για να μπορούν είτε να πλέξουν, είτε να ράψουν.\nΑπό την πιο μικρή που είναι 16 ετών μέχρι και την πιο μεγάλη που φτάνει τα 85», λέει η κ. Χειλαδάκη.\nΚάποιες μάλιστα φτιάχνουν και ιδιαίτερα κοσμήματα.\nΜε αυτόν τον τρόπο προσπαθούν να πουλήσουν ό,τι έχουν δημιουργήσει με τα χέρια τους για να κερδίσουν ένα εισόδημα όσο μικρό κι αν είναι.\n«Δυστυχώς δεν μπορούμε να δεχτούμε όλες τις κρατούμενες στο μάθημα. Υπάρχει μια μεγάλη λίστα αναμονής και μόλις αποφυλακίζεται μια γυναίκα αμέσως παίρνει την θέση της κάποια άλλη που μπορεί να περιμένει ακόμη κι έναν χρόνο», επισημαίνει η κ. Χειλαδάκη.\nΗ έκθεση με τις χειροποίητες κούκλες των γυναικών από τις φυλακές Θήβας φιλοξενείται στο «Εργαστήρι Μαιρηβή» στις 16, 17 και 18 Δεκεμβρίου, 11 π.μ. - 8 μ.μ. κσι είσοδο ελεύθερη.\nΤα έσοδα από τις πωλήσεις των έργων κατατίθενται στο λογιστήριο των φυλακών, ξεχωριστά για την κάθε κρατούμενη.\nΑναρτήθηκε από ΒΡΩΜΙΚΟ@blogspot.com στις 12:45 μ.μ.


Αναρτήθηκε από ΙΩΑΝΝΑ ΚΙΑΜΙΛΗ στις 12:52 μ.μ. 8 σχόλια :\nΑναρτήθηκε από ΙΩΑΝΝΑ ΚΙΑΜΙΛΗ στις 7:10 μ.μ. 2 σχόλια :\nΑναρτήθηκε από ΙΩΑΝΝΑ ΚΙΑΜΙΛΗ στις 9:01 μ.μ. 8 σχόλια :\nΑναρτήθηκε από ΙΩΑΝΝΑ ΚΙΑΜΙΛΗ στις 4:51 μ.μ. 2 σχόλια :\nΑναρτήθηκε από ΙΩΑΝΝΑ ΚΙΑΜΙΛΗ στις 7:44 μ.μ. 6 σχόλια :


Η Λίζα και (όλοι) οι άλλοι....: Ώρα για παραμύθι..\nΜια φορά κι ένα καιρό, σ' ένα μέρος πολύ μακρινό ζούσε μια πριγκίπισσα. Ήταν φυλακισμένη σε μια ανοιχτή φυλακή. Ελεύθερη να κάνει ότι θέλει, μα όχι να φύγει. Προσπαθούσαν να της το κρύψουν, μα αυτή το ήξερε. Ήξερε πώς δεν είναι αυτή η δική της ζωή, πως υπάρχουν πολλά που δεν έχει δει. Φανταζόταν ένα κόσμο φτιαγμένο μόνο γι' αυτή. Χτισμένο με τα όνειρα που χτίσανε γύρω της τη μικρή φυλακή. Χτισμένο με τείχη ευτυχίας και πύλες αγάπης. Αλλά δεν ήταν έτσι.\nΓιατί τόσα χρόνια το μόνο που δεν της μάθανε ποτέ ήταν η ελευθερία. Ήταν για δικό της καλό, μα έχτισε μια ουτοπία γύρω της. Γιατί ελευθερία είναι να πονάς, να φοβάσαι, να νιώθεις μόνος. Και μέσα σ' όλα αυτά να μαζεύεις δυνάμεις και να τα ξεπερνάς. Να μαζεύεις στιγμές ευτυχίας και να φτιάχνεις το δικό σου κολλάζ. Να πολεμάς κάθε μέρα. Για ένα καλύτερο αύριο, για περισσότερες στιγμές ευτυχίας, για ένα μεγαλύτερο κολλάζ. Να ψάχνεις την επίπονη αλήθεια, αντί το τρυφερό ψέμα. Να καίγεσαι.\nΠέρασαν πολλά χρόνια περιμένοντας τον πρίγκιπα που θα εμφανιστεί ξαφνικά ένα πρωινό και θα την πάρει μαζί στο βασίλειο του. Μέρες και νύχτες πέρασαν κι αυτή αγνάντευε τον ορίζοντα, ψάχνοντας το σημάδι του. Μερόνυχτα που ονειρευόταν το μακρινό βασίλειο.\nΏσπου μια μέρα αποφάσισε να μην τον περιμένει πια. Να πάει να τον βρει αυτή. Να το σκάσει κρυφά από τη φυλακή της. Να ψάξει, να ταξιδέψει, να ξεφύγει, να πολεμήσει. Με μια λέξη να ζήσει. Τ' αγαπημένα της πρόσωπα -αυτοί που έχτισαν μια φυλακή φτιαγμένη από αγάπη για να την προστατέψουν- προσπάθησαν να τη σταματήσουν, να την προειδοποιήσουν. Της τόνισαν πως δεν υπάρχει επιστροφή. Της ζήτησαν να παραμείνει για λίγο ακόμα παιδί. Αλλά η πριγκίπισσα είχε μεγαλώσει πια. Διάλεξε την πραγματικότητα. Διάλεξε ν' αφήσει τη δική της φυλακή. Διάλεξε αυτό που νόμιζε ότι μπορούσε να έχει. Κι έτσι ξεκίνησε να βρει τον πρίγκιπα της.\nΤον πρώτο καιρό χάρηκε. Εκείνη η πρωτόγνωρη ευτυχία κατέκλυσε όλο της το είναι. Ήταν ελεύθερη. Ελεύθερη κι ευτυχισμένη. Είχε ξεχάσει το τίμημα. Σύντομα, όμως, κατάλαβε από τι προσπαθούσαν να την προστατέψουν. Έζησε τη μια απογοήτευση μετά την άλλη. Φίλησε πολλούς πρίγκιπες που έγιναν βάτραχοι και πολλούς βατράχους που δεν έγιναν πρίγκιπες. Πολλοί ψεύτικοι πρίγκιπες τη χρησιμοποίησαν για δικούς τους σκοπούς, κι ύστερα έφυγαν σαν να μην τρέχει τίποτα. Πολλοί εξαφανίστηκαν απ' τη ζωή της χωρίς αφορμή, χωρίς εξήγηση, χωρίς αιτία, σαν να μην υπήρξαν ποτέ. Στο τέλος δεν το καταλάβαινε καν. Ένιωσε το μίσος και την κακία των ανθρώπων. Βρέθηκε υπαίτια χωρίς να φταίει. Συχνά γινόταν θύμα των περιστάσεων. Γνωρίστηκε με την αλήθεια και τον πόνο που την συνοδεύει. Κάποιες αλήθειες τις είδε με τα μάτια της, άλλες τις άκουσε, κάποιες τις διάβασε στα μάτια των άλλων, μερικές τις ανακάλυψε μόνη της, λίγες τις φαντάστηκε, πολλές δε θα τις μάθει ποτέ..\nΟ πρώτος πρίγκιπας ήταν ένας έκπτωτος αριστοκράτης.\nΟ δεύτερος ένας βάτραχος που φίλησε με την ελπίδα να μεταμορφωθεί σε πρίγκιπα.\nΟ τρίτος ένας ανερχόμενος γαλαζοαίματος.\nΟ τέταρτος ένας μεταμφιεσμένος αλήτης και εγκληματίας.\nΟ πέμπτος ήταν ένας πραγματικός πρίγκιπας, μα η βασίλισσα δεν την ήθελε στο βασίλειο τους.\nΒρήκε και μερικούς ακόμη, όλοι όμως είχαν την ίδια κατάληξη. Κάποτε, μετά από καιρό, είχε πλέον βαρεθεί αυτή την αέναη αναζήτηση χωρίς επιτυχία, είχε κουραστεί, είχε χάσει κάπου στην πορεία και το διάδημα της, το τακούνι απ' το γοβάκι της είχε σπάσει, ήταν οργισμένη -δεν υπάρχουν και zanax στην παραμυθοχώρα- κάθισε σ' ένα βράχο να ξεκουραστεί. Δίπλα περνούσε ένα ρυάκι, με γάργαρο νερό, κι έσκυψε να πιει, να ξεδιψάσει. Σκύβοντας, όμως, είδε την όψη της στο νερό.\nΤο καθρέπτισμα της την τρόμαξε, πρώτη φορά έβλεπε αυτή την κοπέλα. Αυτή δεν ήταν πριγκίπισσα, ήταν μια κοινή θνητή. Το δέρμα της είχε χάσει τη λάμψη του, τα μαλλιά της ήταν ανακατεμένα, τα μάτια της ήταν κόκκινα, πρησμένα απ' το κλάμα, μαύροι κύκλοι είχαν ζωγραφιστεί από κάτω τους. Το φόρεμα της ήταν σκισμένο(της το 'σκισε ο εγκληματίας που γνώρισε), τα πόδια της γδαρμένα(τρέχοντας να γλιτώσει απ' αυτόν σκόνταψε σε μια πέτρα κι έπεσε), το τακούνι απ' το γοβάκι όπως είπαμε και πριν ήταν σπασμένο, το μισοφόρι της μέσα στις λάσπες. Σκέφτηκε του γονείς της κι αν θα την αναγνωρίζανε σ' αυτή την κατάσταση, χωρίς καν να φορά το στέμμα της. Αναστέναξε.\nΑυτή τη φορά όμως αποφάσισε πως είχε κλάψει αρκετά. Πήρε μια βαθιά ανάσα και αποφάσισε να επιστρέψει στο δικό της παλάτι, στην Πέρα Χώρα, και να μη κοιτάξει πίσω της ποτέ. Να πάει στη μαμά-βασίλισσα και το μπαμπά-βασιλιά, να κλειστεί στην αγκαλιά τους για πάντα. Μακριά από τον πόνο, μακριά απ' τη λύπη, την κακία, την εγκατάλειψη, την προδοσία, την εκμετάλλευση. Μακριά απ' όλους τους πρίγκιπες -αληθινούς και μη- του κόσμου.\nΜε μια κίνηση, σηκώθηκε απ' την πέτρα και ξεκίνησε να γυρίσει σπίτι. Πόση δύναμη βρήκε ξαφνικά με αυτή της την απόφαση! Ενώ ήταν έτοιμη να παραιτηθεί, εκεί, σ' εκείνο το βράχο, σ' εκείνο το ρυάκι, η θύμηση των γονιών της της έδωσε κουράγιο..\nΤαξίδευε πολύ καιρό -η αναζήτησή της την είχε πάει πολύ μακριά- ώσπου τελικά αντίκρυσε τα τείχη του βασιλείου της να ορθώνονται μπροστά της. Αναρίγησε όλο συγκίνηση∙ Κίνησε να διαβεί τις ολόχρυσες πύλες, μα μόλις ζύγωσε είδε το καθρέπτισμα της στο λαμπερό μέταλλο. Γι' άλλη μια φορά τρόμαξε.\nΗ όψη της αυτή τη φορά ήταν δυο φορές χειρότερη. Τα ρούχα της ήταν σε ακόμη τραγικότερη κατάσταση και τα γοβάκια της τα έκλεψε ένας απατεώνας πρίγκιπας στο δρόμο. Η πριγκίπισσα έβαλε τα κλάματα. Πώς θα έμπαινε έτσι στο βασίλειό της; Πώς θα εμφανιζόταν στους γονείς της σε αυτή την κατάσταση; Πώς θα την αναγνώριζαν;\nΕνώ η πριγκίπισσα μας έκλαιγε, η χρυσή πύλη άνοιξε και βγήκε ένας πρίγκιπας. Την είδε. Τον είδε. Γνωριζόντουσαν από παλιά. Ο πρίγκιπας ήταν ανέκαθεν ερωτευμένος μαζί της, αυτή όμως δεν υπέκυπτε. Ήθελε κάτι άλλο. Της ήταν πολύ οικείος κι έψαχνε κάτι μακρινό. Δε μπορούσε να δει τι βρισκόταν ακριβώς μπροστά της. Και να που τώρα βρέθηκε ξανά στο δρόμο της. Η πριγκίπισσα ήταν σίγουρη ότι δε θα την αναγνώριζε σε αυτή την κατάσταση.\nΚι όμως αυτός την κατάλαβε. Αρκούσε μια ματιά μονάχα. Κι ας μη φορούσε το στέμμα της, κι ας ήταν κουρέλια τα ρούχα της. Τη φώναξε με τ' όνομά της κι αυτή γύρισε. Ύστερα της άπλωσε το χέρι και τη βοήθησε να σηκωθεί.\nΤην πήρε στον πύργο του, την περιποιήθηκε, διέταξε να της φέρουν καινούρια ρούχα. Μα αυτή, μετά απ' όσα πέρασε φοβόταν να τον αφήσει να την πλησιάσει. Της έδωσε ένα υπέροχο δωμάτιο, κατάλληλο για πρίγκιπες και βασιλείς. Ό,τι ήθελε το είχε. Κατάφερε να της κλέψει ένα φιλί, αλλά η πριγκίπισσα όρθωσε ξανά έναν τεράστιο τοίχο ανάμεσά τους. Φοβόταν ν' αφεθεί, να εμπιστευτεί ξανά. Ο πρίγκιπας στο τέλος διέταξε να της φτιάξουν ένα διάδημα, αριστοκρατικό και μεγαλοπρεπές, αντάξιο της αίγλης του βασιλείου της μα και της ομορφιάς της. Θα της το έδινε και θα την άφηνε να φύγει. Κατάλαβε πως δε μπορούσε πια να την κρατά παρά τη θέληση της.\nΤη μέρα που της έδωσε το νέο στέμμα και της είπε πως μπορεί να γυρίσει στην οικογένειά της, η πριγκίπισσα ξαφνικά λυπήθηκε. Φοβήθηκε στη σκέψη πως θα τον χάσει. Αργά, αλλά σταθερά τον συνήθισε, τον εμπιστεύτηκε, τον ερωτεύτηκε. Ωστόσο, ακόμη δίσταζε να του πει πως νιώθει. Είχε υποσχεθεί στον εαυτό της ότι δε θα μπλέξει ξανά με πρίγκιπες. Άρχισε, όμως, σιγά-σιγά να γκρεμίζει τον τοίχο ανάμεσά τους..\nΑρχικά του ζήτησε να μείνει λίγο ακόμη στο κάστρο του, να προετοιμαστεί για την επικείμενη συνάντηση. Ύστερα ένα χάδι, μια αγκαλιά, ένα φιλί... Λιθαράκι λιθαράκι ο τοίχος γκρεμιζόταν. Ήρθαν κοντά. Η πριγκίπισσα αποφάσισε να τα ρισκάρει όλα για όλα. Άλλη μια φορά, μια τελευταία φορά να προσπαθήσει. Έτσι κι έκανε.\nΉταν και οι δύο τόσο ευτυχισμένοι.. Μα και η οικογένεια του πρίγκιπα το ίδιο. Ένας βασιλικός γάμος ήταν στα σκαριά, έπρεπε όμως πρώτα η πριγκίπισσα να βρει την οικογένειά της. Έτσι, ένα πρωινό το ζευγάρι πήρε την πιο μεγαλοπρεπή άμαξα του βασιλείου και ξεκίνησε για την Πέρα Χώρα.\nΟ βασιλιάς και η βασίλισσα δάκρυσαν όταν είδαν την πριγκίπισσα τους. Ήταν ευτυχισμένη, ερωτευμένη και φορούσε το ομορφότερο στέμμα που είχε δει ανθρώπου μάτι. Πρόσεξαν ότι ο πρίγκιπας που τη συνόδευε ήταν ο γιος των αγαπητών τους φίλων. Αυτός για τον οποίο την προόριζαν. Ξαφνικά χάρηκαν που την άφησαν να φύγει. Γιατί ακολούθησε τελικά τον ίδιο δρόμο που θα της επέβαλλαν αυτοί.\nΚαι κάπως έτσι, κάλεσαν τους γονείς του πρίγκιπα κι άρχισαν τις ετοιμασίες για το γάμο...\nΘα σας έλεγα πως ζήσανε αυτοί καλά κι εμείς καλύτερα,\nαλλά η ιστορία μας είναι ακόμη στην αρχή κι εγώ δεν έμαθα το τέλος.\nΓι αυτό θα πω απλά: Συνεχίζεται...\nΕτικέτες αναμνήσεις, δημιουργίες, έρωτας, κοινωνία, λογοτεχνία, σκέψεις, me myself and I


Μέλος του ΣΥΡΙΖΑ Πεντέλης η μουσική επιμελήτρια του ΟΑΣΑ\nYou are at:Home » Πολιτική » Μέλος του ΣΥΡΙΖΑ Πεντέλης η μουσική επιμελήτρια του ΟΑΣΑ\nΣτέλεχος του ΣΥΡΙΖΑ στην Κ.Ο Βριλησσίων – Πεντέλης είναι η κα. Ευθυμιάδου Αναγνωστέλη Βέρθα που προσελήφθη από τον ΟΑΣΑ για να φτιάχνει play list με μουσική που θα ακούν στα λεωφορεία, τα τρόλεϊ και τους δημόσιους χώρους του μετρό οι επιβάτες.\nΜάλιστα η κα. Ευθυμιάδου η οποία θα αμειφθεί με 3900 ευρώ για δύο μήνες, ήτοι 1950 ευρώ μηνιαίως, είναι όπως παραδέχεται η ίδια μουσικός, καθηγήτρια πιάνου. Είναι ενεργό μέλος του ΣΥΡΙΖΑ αφού ήταν υποψήφια δημοτικός σύμβουλος στο δημοτικό διαμέρισμα Πεντέλης και τακτικό μέλος της συντονιστικής του ΣΥΡΙΖΑ στην ίδια περιοχή.\nΓιατί ασχολούμαστε με αυτή την περίπτωση; Δηλώνουμε ότι δεν έχουμε απολύτως τίποτα και τη συγκεκριμένη κυρία, που δόξα το θεό, βρήκε δουλειά. Αυτή καλά κάνει. Μακάρι να μπορούσαν όλοι να βρουν κάποια δουλειά.\nΑσχολούμαστε γιατί και και σεις κύριοι κυβερνώντες είστε μια από τα ίδια τα παλιά! Τα παλιά που θεωρητικά και λεκτικά έχει καταγγείλει το κυβερνών κόμμα του ΣΥΡΙΖΑ ως το παλιό που πρέπει να πεταχτεί στο «πυρ το εξώτερον»!!! Έλα όμως που η νομή της εξουσίας αγαπητοί «σύντροφοι» σας κάνει να γίνεστε μια από τα ίδια με όσους έχετε στο παρελθόν καταγγείλει. Θλίψη… Τίποτα άλλο…


Κορωνοϊός: Σημαντική μείωση στα κρούσματα - Συνεχίζεται η τραγωδία με τους διασωληνωμένους - Ειδήσεις - Athens magazine\nΚορωνοϊός: Συνεχίζεται η τραγική κατάσταση με τον κορωνοϊό στην Ελλάδα και αυτό φαίνεται σύμφωνα με την πρόσφατη ανακοίνωση του ΕΟΔΥ σχετικά με τα κρούσματα. Επίσης σήμερα ξεκίνησε ο εμβολιασμός κατά του κορωνοϊού για τα άτομα άνω των 85 ετών.\nΣυγκεκριμένα ο ΕΟΔΥ ανακοίνωσε τα σημερινά αποτελέσματα του κορωνοϊού για τις τελευταίες 24ώρες όπου φαίνεται να υπάρχει μία μικρή μείωση στα κρούσματα αλλά συνεχίζεται να υπάρχει η τραγική κατάσταση με τους διασωληνωμένους και τους θανόντες.\nΠαρακάτω δείτε αναλυτικά την ανακοίνωση του ΕΟΔΥ για τα κρούσματα του κορωνοϊού στην Ελλάδα για σήμερα Σάββατο 16 Ιανουαρίου.\n323 άτομα νοσηλεύονται διασωληνωμένοι. Η διάμεση ηλικία τους είναι 69 ετών. 225 (69.7%) εκ των διασωληνωμένων είναι άνδρες. To 87.6%, των διασωληνωμένων, έχει υποκείμενο νόσημα ή είναι ηλικιωμένοι 70 ετών και άνω. 1028 ασθενείς έχουν εξέλθει από τις ΜΕΘ από την αρχή της πανδημίας.\nΚορωνοϊός: Την άρση των πρόσθετων περιοριστικών μέτρων στους δήμους Ελευσίνας, Κοζάνης (-πλην της Δημοτικής Κοινότητας Κρόκου-) και Βοΐου -πλην της Δημοτικής Ενότητας Σιάτιστας, και την λήψη πρόσθετων περιοριστικών μέτρων στο δήμο Αχαρνών της Αττικής, ανακοίνωσε ο υφυπουργός Πολιτικής Προστασίας και Διαχείρισης Κρίσεων, Νίκος Χαρδαλιάς στην ενημέρωση για την πορεία της πανδημίας στη χώρα.\nΚορωνοϊός: Που αίρονται και που επεκτείνονται τα μέτρα\n8 Μαρτίου 2021 14:08\nNέες συσκευασίες Κρίς Κρίς και πολλά δώρα για τους καταναλωτές!


Τουρνουά στις Ακαδημίες στην Εφόδου. - kritikobasket.gr\nHome / Τουρνουά / Τουρνουά στις Ακαδημίες στην Εφόδου.\nΤουρνουά στις Ακαδημίες στην Εφόδου.\nΑπριλίου 12, 2011 Τουρνουά Edit\nΤουρνουά στις Ακαδημίες της Εφόδου είχαμε το προηγούμενο Σάββατο.Αντιγράφουμε από το επίσημο site του ΟΦΗ.\nΠραγματοποιήθηκε το Σάββατο το πρωί στις Ακαδημίες της Εφόδου, τουρνουά μεταξύ ομάδων του ΟΦΗ και ομάδα από Δημοτικό Σχολείο Ηρακλείου.\nΣτο Τουρνουά συμμετείχαν 40 παιδιά από κάθε ομάδα, ηλικίας 2001-2005.Οι αγώνες πραγματοποιήθηκαν στις ειδικά διαμορφωμένες μπασκέτες ενός γηπέδου στην Εφόδου, με ύψος 2μ και 75 εκ. και "πεντάρες" μπάλες.Προπονητές ήταν από τον ΟΦΗ ο Ν.Δελατόλας και από το Δημοτικό ο Α.Χριστοδούλου.\nΗ παρουσία του κόσμου ήταν μαζική, ενώ τα παιδιά έδειξαν τις ικανότητές τους στους γονείς που παρευρέθησαν.\nΣε δηλώσεις τους οι δυο προπονητές τόνισαν την ανάγκη τέτοιων τουρνουά που είναι απαραίτητο να γίνονται , ώστε να μυηθούν τα μικρά παιδιά το μπάσκετ καιν τον αθλητισμό γενικότερα, και ολοκλήρωσαν τονίζοντας την ικανοποίησή τους για την επιτυχία του τουρνουά.


1) Αντικειμενικοί: προέρχονται από το περιβάλλον και ενώ δεν επηρεάζονται από τις προθέσεις μας μπορεί να επηρεαστούν από την παρουσία μας. Η έκθεση σε αυτούς μπορεί να περιοριστεί με τις σωστές αποφάσεις. Πολλές φορές μπορεί να παρουσιαστούν και σε συνδιασμούς.\nΧιονοστιβάδες: ίσως ο πιο σημαντικός και θανατηφόρος από τους αντικειμενικούς κινδύνους, ο οποίος χρειάζεται πολλές σελίδες για να αναλυθεί πλήρως και συχνά ακόμα και έμπειροι ορειβάτες την έχουν "πατήσει". Οι βασικοί κανόνες για να καθορίσουμε πότε υπάρχει κίνδυνος για χιονοστιβάδα είναι οι εξής:\nα. μετά από μεγάλη χιονόπτωση\nβ. την πρώτη ηλιόλουστη μέρα μετά από χιονόπτωση\nγ. χιονόπτωση με ψηλές ή χαμηλές θερμοκρασίες\nδ. απότομη αύξηση της θερμοκρασίας\nε. στις υπήνεμες πλευρές μετά από χιονόπτωση με αέρα\nΓια να αντιμετωπίσουμε τον κίνδυνο αποφεύγουμε να πάμε μια μέρα που επικρατούν οι παραπάνω συνθήκες στο βουνό. Αν τύχει και βρισκόμαστε εκεί προσπαθούμε να φτάσουμε σε ασφαλές σημείο ανεβαίνοντας κατακόρυφα ή με τα μικρότερα δυνατά ζιγκ-ζαγκ και πατάμε ακριβώς ο ένας στα βήματα του άλλου. Αυτό γίνεται για να μην αδυνατίσουμε τη συνοχή των στρωμάτων χιονιού.\nΆγρια ζώα: Αρκούδες, λύκοι, τσακάλια, αλεπούδες είναι κάποια από τα θηλαστικά που μπορεί να συναντήσουμε περπατώντας αν και ποτέ δεν έχει αναφερθεί κάποια επίθεση από αυτά. Αντίθετα προσεκτικοί πρέπει να είμαστε με τα τσοπανόσκυλα που μπορεί να επιτεθούν. Αν αποφύγουμε τα κοπάδια των ζώων δεν θα έχουμε πρόβλημα αλλά ακόμη κι αν τύχει να τα συναντήσουμε προσπαθούμε να παραμείνουμε ψύχραιμοι και απομακρυνόμαστε χωρίς να γυρίσουμε την πλάτη. Συνήθως φεύγουν μακριά αν κάνουμε πως παίρνουμε πέτρα από κάτω. Ένας άλλος σημαντικός κίνδυνος είναι τα φίδια με την οχιά να είναι το πιο επικίνδυνο. Ένα ψηλό μποτάκι μπορεί να μας προφυλάξει από το δάγκωμα της. Τέλος οι σκορπιοί που ζουν κυρίως κάτω από πέτρες μπορεί να μας τσιμπήσουν αλλά κυρίως προκαλεί πόνο και δεν είναι θανατηφόρο.\nΔυστυχώς το τελευταίο διάστημα έχουν αναφερθεί στη χώρα μας κάποια περιστατικά επανεμφάνισης της λύσσας (κυρίως σε αλεπούδες) γεγονός που θα πρέπει να μας κάνει ιδιαίτερα προσεκτικούς με την άγρια πανίδα. Περισσότερες πληροφορίες μπορείτε να βρείτε στο παρακάτω σύνδεσμο ΚΕΕΛΠΝΟ.\nΕίναι πολύ σημαντικό να θυμόμαστε πως πηγαίνοντας στο βουνό είμαστε φιλοξενούμενοι των ειδών που ζουν εκεί. Οπότε δεν τα πλησιάζουμε, ακόμα και αν φαίνονται φιλικά, δεν χαλάμε τις φωλιές τους και κυρίως δεν τα σκοτώνουμε. Δυστυχώς πολλοί ορειβάτες σκοτώνουν φίδια χωρίς κάποιο συγκεκριμένο λόγο, ενώ κάποια από αυτά μπορεί να είναι και προστατευόμενα είδη. Αν βρεθούν στο δρόμο μας τα αφήνουμε να συνεχίσουν.\nΛιθοπτώσεις: μπορεί να φύγουν είτε λίγες πέτρες είτε ολόκληρα κομμάτια βράχου. Οφείλονται σε φυσικές συνθήκες (πχ. αέρας) ή μπορεί να προκληθούν από κάποιον κατά λάθος. Μόλις αντιληφθούμε κάποια λιθόπτωση αμέσως ειδοποιούμε τους άλλους φωνάζοντας "πέτρα". Κρατάμε αποστάσεις από τον προηγούμενο και αποφεύγουμε μέρη που είναι γνωστά για κατολισθήσεις.\nΚαιρός: Παραφράζοντας ένα παλιό σκανδιναβικό ρητό "δεν υπάρχει κακός καιρός, μόνο κακός εξοπλισμός" καταλαβαίνουμε πως κάποια πράγματα είναι σχετικά.\nΗ συνεχόμενη βροχή είναι η πιο κουραστική μιας και στο τέλος πάντα μουσκεύεις και συνήθως δεν υπάρχει και καλή ορατότητα, αν υπάρχει πρόβλεψη για συνεχή βροχόπτωση καλύτερα να αναβάλουμε την εξόρμηση, τα πράγματα είναι χειρότερα αν υπάρχει και αέρας.\nΟ αέρας εκτός του ότι μειώνει τη θερμοκρασία του σώματος, προκαλεί αστάθεια στο βηματισμό και μπορεί να προκαλέσει χιονοστιβάδα ή κατολίσθηση. Τα μπατόν προσδίδουν σταθερότητα, ενώ θα πρέπει πάντα να προφυλασσόμαστε φορώντας γυαλιά ή μάσκα και μπαλακλάβα.\nΟι καταιγίδες και οι κεραυνοί είναι ένας σημαντικός κίνδυνος στα βουνά. Η καλύτερη λύση είναι να μην κινηθούμε αν υπάρχει αντίστοιχη πρόβλεψη. Αν τώρα μας βρει στο βουνό, αποφεύγουμε εκτεθειμένα μέρη (κορυφογραμμές, κόψεις), ογκώδη αντικείμενα που έλκουν κεραυνούς, λίμνες ή μεγάλους νερόλακκους, δέντρα (αν είναι ανάγκη επιλέγουμε το πιο χαμηλό) και βράχους. Μονωνόμαστε ακουμπώντας στο σακίδιο, το κάριματ ή το σκοινί. Στεκόμαστε με τα πόδια ενωμένα και ποτέ δεν ξαπλώνουμε.\nΤο κρύο δεν είναι πάντα αρνητικό, καμιά φορά το επιζητούμε ώστε να έχουμε καλή ποιότητα χιονιού ή πάγου. Ντυνόμαστε σωστά (Εξοπλισμός) τρώμε και ξεκουραζόμαστε. Σε ακραίες περιπτώσεις αν φτάσουμε στην υποθερμία πρέπει να προσθέσουμε και άλλα ρούχα, να βγάλουμε τυχόν βρεγμένα και τέλος καλό είναι να υπάρχει μια αλουμινοκουβέρτα ώστε να καλυφθούμε με αυτή.\nΗ ομίχλη είναι επικίνδυνη γιατί μέσα σε αυτή μπορεί να χάσουμε τον προσανατολισμό μας. Αν είναι κάποιο παροδικό φαινόμενο μπορούμε να περιμένουμε μέχρι να καθαρίσει, αλλιώς το καλύτερο είναι να χρησιμοποιήσουμε τα όργανα πλοήγησης (πχ. πυξίδα, GPS) για τον προσανατολισμό μας.\nΗ ηλιακή ακτινοβολία μπορεί να προκαλέσει ερεθισμό τόσο στα μάτια όσο και στο δέρμα. Πάντα έχουμε μαζί μας γυαλιά ηλίου και αντηλιακό. Προσοχή το χειμώνα με το χιόνι που η ακτινοβολία αντανακλάται και έχουν αναφερθεί μέχρι και περιστατικά παροδικής τύφλωσης.\nΟι κυριότεροι κίνδυνοι από την ζέστη είναι η ηλίαση και η θερμοπληξία. Για την αντιμετώπιση φοράμε καπέλο, κινούμαστε ώρες που η θερμοκρασία είναι καλή και πίνουμε πολύ νερό (πριν διψάσουμε).\nΤέλος για να σχεδιάσουμε μια εξόρμηση κοιτάζουμε πάντα την πρόγνωση του καιρού κι όταν φτάσουμε επί τόπου κάνουμε μια διάγνωση των καιρικών συνθηκών και αντιμετωπίζουμε την κατάσταση κατάλληλα.\n2) Υποκειμενικοί: οι κίνδυνοι αυτοί προέρχονται από παράγοντες που σχετίζονται με εμάς τους ίδιους ή τους συντρόφους μας.\nΆγνοια: μπορεί να αφορά στην άγνοια κινδύνων ή την έλλειψη γνώσεων. Για να τους αντιμετωπίσουμε σκεφτόμαστε πάντα το χειρότερο σενάριο, προσπαθούμε να δούμε τι θα κάναμε εάν μας συνέβαινε κάτι και ενημερωνόμαστε για τον τόπο που θα επισκεφθούμε.\nΑπειρία: προφανώς όλοι στην αρχή είμαστε άπειροι οπότε το καλύτερο είναι να πηγαίνουμε στο βουνό με κάποιον έμπειρο και να μάθουμε από αυτόν μέχρι να αποκτήσουμε εμπειρία.\nΑπερισκεψία: κάποιες φορές μπορεί να μην λειτουργήσουμε λογικά ειδικά κάτω από πρωτόγνωρες συνθήκες. Είναι καλό να έχουμε κάποιον που να μας "προσέχει". Γενικά μια μεγάλη παρέα λειτουργεί αρνητικά στην εκδήλωση απερισκεψιών.\nΚούραση: μπορεί να είναι σωματική ή και πνευματική πάντως επηρεάζει τόσο το σώμα όσο και το πνεύμα. Για να την αντιμετωπίσουμε κοιμόμαστε καλά, τρώμε συχνά και σωστά, ξεκουραζόμαστε όποτε το έχουμε ανάγκη, έχουμε τον κατάλληλο εξοπλισμό και δεν απογοητευόμαστε.\nΚακός ή ελλειπής εξοπλισμός: μια καλή συμβουλή είναι να κάνουμε εκ των προτέρων μια λίστα με τα απαραίτητα υλικά που χρειαζόμαστε σε μια ανάβαση την οποία και να συμβουλευόμαστε κάθε φορά που θα ετοιμάζουμε το σακίδιό μας.\nΣυμπεριφορά: Η έλλειψη επικοινωνίας και ενδιαφέροντος για την δραστηριότητα και η μη εκτέλεση οδηγιών μπορεί να αποτελέσουν κίνδυνο για μια ομάδα.


Παρασκήνια: ΕΚΠΛΗΚΤΙΚΟ! «Κρυφός» πίνακας ζωγραφικής σε βιβλίο\nΕΚΠΛΗΚΤΙΚΟ! «Κρυφός» πίνακας ζωγραφικής σε βιβλίο\nΥπάρχουν αρκετά βιβλία στις άκρες των οποίων καλλιτέχνες άφησαν το δημιουργικό τους στίγμα, ζωγραφίζοντας λεπτομερείς πίνακες που όμως δεν φαίνονται με την πρώτη ματιά.\nΠρόσφατα το Πανεπιστήμιο Cornell παρουσίασε.....\nένα τέτοιο. Ο χρήστης κλείνει το βιβλίο και επεκτείνει τις σελίδες, τραβώντας της προς τα κάτω μέχρι να εμφανιστεί ένας μίνι πίνακας που δεν φαίνεται αλλιώς. Δείτε το βίντεο και θα καταλάβετε…


Με… Αστέρα τον Μαουρίτσιο πλησιάζει κορυφή ο ΠΑΟΚ | Goal News Cy\nΕλληνικό Πρωτάθλημα | Ποδοσφαιρικά Νέα απο ΕλλάδαSUPERLEAGUEΜε... Αστέρα τον Μαουρίτσιο πλησιάζει κορυφή ο ΠΑΟΚ\nΜε… Αστέρα τον Μαουρίτσιο πλησιάζει κορυφή ο ΠΑΟΚ\nΜε έναν Μαουρίτσιο να… οργιάζει ο ΠΑΟΚ επέστρεψε στις νίκες μετά την ήττα από τον Ολυμπιακό και παρέμεινε στην δεύτερη θέση του πρωταθλήματος πίσω από τον Ατρόμητο και πάνω από την ΑΕΚ.\nΟι ασπρόμαυροι είχαν σε καλή μέρα τους Πέλκα και Βιεϊρίνια, εκτός του Μαουρίτσιο, και έβαλαν τις βάσεις της νίκης απέναντι στον Αστέρα Τρίπολης από το πρώτο ημίχρονο με τα γκολ του Βραζιλιάνου στο 34′ και στο 37′. Ο Αστέρας θα μπορούσε να μπει ξανά στο παιχνίδι στο 56′, όμως το απευθείας φάουλ του Κυριακόπουλου χτύπησε στο οριζόντιο δοκάρι του Ρέι.\nΤΟ ΠΗΡΕ ΠΑΝΩ ΤΟΥ: Αναμφισβήτητα ο πρωταγωνιστής του αγώνα ήταν ο Μαουρίτσιο. Κι όχι μόνο για τα δύο γκολ που πέτυχε, αλλά και για την συνολική παρουσία του στην μεσαία γραμμή, αφού κάθε επίθεση του Δικεφάλου περνούσε από τα πόδια του.\nΓΙΝΑΜΕ… ΠΡΟΠΟΝΗΤΕΣ: Χωρίς εκπλήξεις παρατάχθηκε στο ματς με τον Αστέρα ο ΠΑΟΚ. Ο Ραζβάν Λουτσέσκου επέλεξε σύστημα 4-2-3-1, με τον Ρέι στο τέρμα, τους Ζαμπράνο – Βαρέλα στο κέντρο της άμυνας, τον Μάτος στο δεξί άκρο και τον Λέοβατς στο αριστερό. Στην μεσαία γραμμή ήταν οι Σάκχοφ και Μαουρίτσιο και στην τριάδα μπροστά τους, πήραν θέση οι Ελ Καντουρί, Πέλκας και Βιεϊρίνια. Μοναδικός προωθημένος ήταν ο Αλεξάνταρ Πρίγιοβιτς. Μακ, Μπίσεσβαρ και Κάμπος μπήκαν στο ματς στα τελευταία 20 λεπτά.\nΓια τον Αστέρα ο Σάββας Παντελίδης επέλεξε διάταξη 3-5-2, βάζοντας τον Αθανασιάδη στα γκολπόστ, τους Πασαλίδη, Σελίν και Τριανταφυλλόπουλο στην άμυνα, τους Γιαννούλη, Μαντιντά, Τσουκαλά, Ιγκλέσιας και Κώτσιρα στο κέντρο και τους Μανιά, Τόνσο στην γραμμή κρούσης. Καλτσάς, Κυριακόπουλος και Δουβίκας χρησιμοποιήθηκαν ως αλλαγές, με τους Αρκάδες να αλλάζουν σύστημα σε 4-4-2 για να απειλήσουν περισσότερο, αλλά πέραν του δοκαριού του Κυριακόπουλου και ένα σουτ του Καλτσά, δεν είχαν κάποια άλλη σημαντική στιγμή.\nΗ ΦΑΣΗ: Το δεύτερο γκολ του ΠΑΟΚ ήταν το highlight του αγώνα. Η φάση ξεκίνησε από τον Ρέι, η μπάλα κυκλοφόρησε εκπληκτικά από την μία περιοχή στην άλλη, χωρίς να παρέμβουν οι παίκτες του Αστέρα και έφτασε στον Μαουρίτσιο, που με εξαιρετικό σουτ κλείδωσε το τρίποντο.\nΣΟΥ ΣΦΥΡΙΖΩ: Ο διαιτητής Καραντώνης δεν αντιμετώπισε κάποιο ιδιαίτερο πρόβλημα, σε ένα ματς που δεν είχε πολλές και δύσκολες φάσεις.\nΜΙΑ ΕΙΝΑΙ Η ΟΥΣΙΑ: Ο ΠΑΟΚ μπήκε δυνατά και επιθετικά από το ξεκίνημα και κατάφερε να προηγείται, ήδη, με 2-0 από το πρώτο ημίχρονο. Ο Δικέφαλος είδε τον Μαουρίτσιο να δεσπόζει στο κέντρο, τον Πέλκα να είναι εξαιρετικός, αλλά και τον Βιεϊρίνια να ανεβάζει ρυθμούς, την ώρα που ο Αστέρας δεν μπορούσε να ακολουθήσει, αν και θα μπορούσε να ξαναμπεί στο ματς, αν το φάουλ του Κυριακόπουλου δεν χτυπούσε στο δοκάρι.\nΞΕΚΑΘΑΡΑ: Πολύ καλή εμφάνιση από τον Δικέφαλο του Βορρά, που παρέμεινε δεύτερος και έσβησε με τον καλύτερο τρόπο την ήττα στο ντέρμπι από τον Ολυμπιακό. Η καλή κυκλοφορία της μπάλας ήταν το χαρακτηριστικό των γηπεδούχων, που έβγαλαν αρκετές φάσεις με εκφραστή τον Μαουρίτσιο. Αντιθέτως, ο Αστέρας δεν μπορεί να ξεκολλήσει από την τελευταία θέση, όπου βρίσκεται μαζί με τον Πλατανιά κι έτσι ο Σάββας Παντελίδης έχει πολλή δουλειά για να μπορέσει να δει την ομάδα του να ανακάμπτει και να γλιτώνει τα… χειρότερα.


Επανάσταση στην ιατρική: Τεχνητή νοημοσύνη προβλέπει τη δομή των πρωτεϊνών στο ανθρώπινο σώμα - www.mcnews.gr\nΠέμπτη, 9 Δεκεμβρίου 2021 - 9:43:43π.μ.\nEνα μεγάλο βήμα στην ιατρική έκαναν ερευνητές, καθώς χρησιμοποιώντας την τεχνητή νοημοσύνη AlphaFold, κατάφεραν να προβλέψουν το σχήμα 350.000 πρωτεϊνών ανθρώπων και άλλων οργανισμών.\nΤο συγκεκριμένο επίτευγμα μπορεί να φέρει τεράστιες αλλαγές, φέρνοντας στο προσκήνιο τη δημιουργία νέων φαρμάκων.\nΟι πρωτεΐνες είναι σημαντικές δομές των ζωντανών οργανισμών και κάθε κύτταρο που έχουμε μέσα μας είναι γεμάτο με αυτές. Οι οδηγίες για τη δημιουργία τους περιέχονται στο DNA μας. Υπάρχουν περίπου 20.000 πρωτεΐνες στο ανθρώπινο γονιδίωμα και συνολικά ονομάζονται «πρωτέωμα».\nΤο όφελος της ανθρωπότητας από αυτό δε θα είναι μόνο μία νέα γενιά φαρμάκων για να αντιμετωπίζουμε ασθένειες. Μπορούν να σχεδιαστούν καλλιέργειες οι οποίες θα είναι ανθεκτικές στην κλιματική αλλαγή ή ένζυμα τα οποία θα διαλύουν τα πλαστικά προστατεύοντας το περιβάλλον, επιταχύνοντας τα ήδη υπάρχοντα projects κατά δεκαετίες.\nΗ DeepMind θα κάνει τον κώδικα του AlphaFold και την πρωτεϊνική δομή διαθέσιμα σε ολόκληρη την επιστημονική κοινότητα και στόχος τώρα είναι να καλύψει κάθε ακολουθία πρωτεϊνών που είναι γνωστή στην επιστήμη, πάνω από 100 εκατομμύρια δομές.\n«Θεωρούμε πως είναι η πιο πλήρης και ακριβής απεικόνιση του ανθρώπινου πρωτεώματος μέχρι σήμερα. Πιστεύουμε πως αυτό το επίτευγμα είναι η πιο σημαντική συνεισφορά της τεχνητής νοημοσύνης στην ανάπτυξη της επιστημονικής μας γνώσης μέχρι τώρα. Και νομίζουμε πως είναι ένα τέλειο παράδειγμα για να οφέλη που μπορεί να φέρει στην κοινωνία η τεχνητή νοημοσύνη. Είμαστε πολύ ενθουσιασμένοι να δούμε τι θα κάνει η επιστημονική κοινότητα με αυτό.\nΑυτό θα αλλάξει τα πάντα για την κατανόησή μας όσον αφορά πώς λειτουργεί η ζωή, επειδή οι πρωτεΐνες αντιπροσωπεύουν τα δομικά συστατικά από τα οποία προέρχονται όλοι οι ζωντανοί οργανισμοί. Οι εφαρμογές περιορίζονται μόνο από την κατανόησή μας», δήλωσε ο συνιδρυτής της DeepMind, Dr. Demis Hassabis.


Μην εκθέτετε τα παιδιά στον καπνό - Κοσμαρίκου Αλεξάνδρα\nΑλεξάνδρα Κοσμαρίκου 29 Ιανουαρίου 2016\n(Δημοσίευση στο Περιοδικό About, Οκτώβριος 2016)\nΤο τσιγάρο έχει μόνο επιβλαβείς συνέπειες κι αυτό το γνωρίζουμε όλοι. Παρ’ όλα αυτά, η χώρα μας κρατά τα σκήπτρα του… πρωταθλητισμού στην Ευρώπη όσον αφορά στο ποσοστό των καπνιστών, αλλά και καπνιστριών. Παρόλο που οι κίνδυνοι που εγκυμονεί το κάπνισμα είναι γενικά γνωστοί, πολλοί δεν έχουν συνειδητοποιήσει ότι τα παιδιά αποτελούν τα μεγαλύτερα «θύματα» της έκθεσης στον καπνό, όντας πιο ευαίσθητοι οργανισμοί σε σχέση με τους ενήλικες. Επίσης, η παρατεταμένη χρονικά έκθεσή τους στον καπνό από πολύ μικρή ηλικία, τα καθιστά ακόμα πιο ευάλωτα. Γι’ αυτούς τους λόγους, οι γονείς υποχρεούνται να τα προφυλάσσουν αποτελεσματικά και ανυποχώρητα.\nΠαρόλο που οι επιπτώσεις του καπνίσματος στην υγεία διαφαίνονται κυρίως κατά τη διάρκεια της ενήλικης ζωής, οι δυσμενείς επιρροές της έκθεσης στον καπνό ξεκινούν πολύ πριν την τεκνοποίηση. Στους άνδρες το κάπνισμα μειώνει τα επίπεδα της τεστοστερόνης και επιδρά αρνητικά στη μορφολογία και την κινητικότητα του σπέρματος. Επίσης, στις γυναίκες προκαλεί διαταραχές του εμμηνορυσιακού κύκλου (αμηνόρροια, μείωση του επιπέδου των οιστρογόνων), μειώνει τη λειτουργικότητα των σαλπίγγων, καθώς και την ποιότητα και βιωσιμότητα των ωαρίων.\nΕπιπρόσθετα, το κάπνισμα έχει σημαντικές επιπτώσεις κατά τη διάρκεια της κύησης τόσο στην εγκυμονούσα, όσο και στο έμβρυο. Εγκυμονούσες που καπνίζουν έχουν μεγαλύτερες πιθανότητες εμφάνισης αποκόλλησης του πλακούντα, έκτοπης κύησης (το έμβρυο εμφυτεύεται εκτός της κοιλότητας της μήτρας), αποβολής ή πρόωρου τοκετού. Επειδή όλες οι ουσίες μεταφέρονται αυτούσιες μέσω του πλακούντα από τη μητέρα στο έμβρυο, η καπνίστρια μητέρα φέρει άμεσα σε επαφή το μωρό της με τα επιβλαβή συστατικά του τσιγάρου, κυρίως τη νικοτίνη. Η νικοτίνη συμβάλλει στη μη φυσιολογική ανταλλαγή αερίων στον πλακούντα, με αποτέλεσμα, το έμβρυο να λαμβάνει περιορισμένη ποσότητα οξυγόνου και θρεπτικών ουσιών, απαραίτητα για την ανάπτυξή του. Δεν είναι σπάνιο, νεογνά που γεννιούνται από μητέρες καπνίστριες να παρουσιάζουν χαμηλό βάρος γέννησης και μεγαλύτερη συχνότητα συγγενών ανωμαλιών. Επίσης, τα βρέφη παρουσιάζουν αυξημένο κίνδυνο αιφνιδίου θανάτου κατά τους πρώτους μήνες ζωής.\nΈνας άλλος τρόπος έκθεσης των παιδιών στον καπνό είναι μέσω του παθητικού ή του τριτογενούς καπνίσματος. Το παθητικό κάπνισμα έγκειται στην έκθεση μη καπνιστών σε προϊόντα καύσης του καπνού σε κλειστό χώρο. Τα βρέφη και τα μικρά παιδιά, επειδή αναπνέουν ταχύτερα από τους ενήλικες, αναπτύσσουν μεγαλύτερες συγκεντρώσεις των βλαπτικών ουσιών στον οργανισμό τους και κατ επέκταση διατρέχουν υψηλότερο κίνδυνο από τους ενήλικες. Από την άλλη, τριτογενές κάπνισμα είναι ο όρος που χρησιμοποιείται για να περιγράψει το αόρατο και τοξικό μείγμα μορίων που επικάθεται στα μαλλιά και στα ρούχα των καπνιστών, στις επιφάνειες και στο πάτωμα, για ώρες ή και μέρες μετά το σβήσιμο του τσιγάρου. Τα παιδιά, ερχόμενα σε επαφή με τα κατάλοιπα του καπνού, τα μεταφέρουν στο στόμα τους και τα καταπίνουν. Επειδή το μείγμα των ουσιών που συνιστά το τριτογενές κάπνισμα επικάθεται και δεν αιωρείται, δεν μπορεί να αντιμετωπιστεί με αερισμό των χώρων, όπως το παθητικό κάπνισμα, αλλά μόνο με την πλήρη απαγόρευση του καπνίσματος στους κλειστούς χώρους.\nΤα παιδιά που έχουν εκτεθεί στο κάπνισμα είτε κατά τη διάρκεια της εγκυμοσύνης, είτε στη συνέχεια, παρουσιάζουν με μεγαλύτερη συχνότητα λοιμώξεις του αναπνευστικού συστήματος πχ άσθμα, βρογχίτιδα, πνευμονία και ωτίτιδα. Επίσης, το κάπνισμα μπορεί να επηρεάσει αρνητικά ακόμα και την αντίληψη και τις δεξιότητές τους, καθώς έχουν μεγαλύτερες πιθανότητες να παρουσιάσουν ψυχοσωματική καθυστέρηση, μαθησιακά προβλήματα ή προβλήματα συμπεριφοράς. Εν τέλει, δεν πρέπει να ξεχνάτε, ότι το παιδί που εκτίθεται στο κάπνισμα έχει αυξημένες πιθανότητες εμφάνισης καρκίνου πνευμόνων, υπέρτασης, στεφανιαίας νόσου και πολλών άλλων επιπλοκών στην ενήλικη ζωή.\nΠοιοι κανόνες επομένως πρέπει να εφαρμόζονται ώστε τα παιδιά να προφυλάσσονται αποτελεσματικά από την έκθεση στον καπνό;\nΚαπνίστε πάντα έξω από το σπίτι (στο μπαλκόνι, στην αυλή κλπ), τόσο οι γονείς όσο και οι επισκέπτες. Επίσης, σημαντικό είναι να γνωρίζετε, ότι το ενεργητικό κάπνισμα της μητέρας δεν αποτελεί αντένδειξη στο θηλασμό. Το ιδανικό θα ήταν η μητέρα να μην κάπνιζε, τόσο για το δικό της καλό όσο και για του μωρού, αλλά αν δεν μπορεί να το σταματήσει ή να το περιορίσει, είναι προτιμότερο να προσφέρει στο μωρό το μητρικό γάλα με τη συνολική προστατευτική του δράση, παρά να του χορηγεί τυποποιημένο γάλα. Λάβετε υπόψη όμως, ότι το κάπνισμα σε μεγάλες ποσότητες μπορεί να συμβάλλει σημαντικά στην μείωση παραγωγής γάλακτος. Η συγκέντρωση της νικοτίνης και των λοιπών ουσιών στο αίμα της μητέρας και κατά συνέπεια στο γάλα κορυφώνονται 30 λεπτά με μια ώρα μετά το κάπνισμα του τσιγάρου. Επομένως, για να ελαχιστοποιηθεί η έκθεση του βρέφους στις βλαβερές ουσίες που εμπεριέχονται στο τσιγάρο, η μητέρα καπνίστρια πρέπει να περιμένει τουλάχιστον δύο ώρες μετά το τελευταίο τσιγάρο για να θηλάσει, καθώς και να πλένει τα χέρια και το πρόσωπό της μετά το κάπνισμα, πριν έρθει σε επαφή με το μωρό. Γενικότερα, όλοι οι καπνιστές που έρχονται σε στενή επαφή με το μωρό πρέπει να τηρούν τους απλούς αυτούς κανόνες υγιεινής.\nΌπως προκύπτει από τα παραπάνω, η έκθεση στον καπνό για τον παρθένο παιδικό οργανισμό, ο οποίος είναι σε διάπλαση και συνεχή εξέλιξη, έχει πολύ δυσμενείς επιπτώσεις. Οι γονείς φέρουν τεράστια ευθύνη, διότι αποτελούν το πρότυπο με τη μεγαλύτερη επιρροή στη ζωή των παιδιών τους. Δεν πρέπει να ξεχνούν πως όταν καπνίζουν, βλάπτουν όχι μόνο τους ίδιους αλλά και το παιδί τους. Αυτό γίνεται άμεσα, μέσω της έκθεσής του στο παθητικό και τριτογενές κάπνισμα, αλλά και έμμεσα, δίνοντάς του το λάθος παράδειγμα με το οποίο θα μπορούσε πολύ εύκολα να ταυτιστεί στην ενήλικη ζωή. Μη γίνετε το πρότυπο προς αποφυγή για τα παιδιά σας. Ακόμα κι αν δεν μπορείτε να σταματήσετε το κάπνισμα, χρησιμοποιήστε τη δική σας εμπειρία ως αρνητική, υπερτονίζοντάς τους το κόστος αυτής της συνήθειας. Εξηγήστε τους τις επιπτώσεις που φέρει τόσο το ενεργητικό όσο και το παθητικό κάπνισμα και εμπλουτίστε το μέλλον τους με αξίες όπως ο σεβασμός και η αγάπη για το συνάνθρωπο, αλλά και για τον ίδιο τους τον εαυτό!\nTagsεγκυμοσύνη, θηλασμός, κάπνισμα, καπνός, μητρικός θηλασμός, νικοτίνη, παθητικό κάπνισμα, τριτογενές κάπνισμα, τσιγάρο


Aridaia365: Άλλες δύο μεταγραφές ανακοίνωσε ο Μέγας Αλέξανδρος Όρμας\nΆλλες δύο μεταγραφές ανακοίνωσε ο Μέγας Αλέξανδρος Όρμας\nΟ Μέγας Αλέξανδρος Όρμας με ιδιαίτερη χαρά ανακοινώνει τη μεταγραφή του αριστερού οπισθοφύλακα Γιώργου Πλίσκα από τον Άρη Λουτρακίου. Ο Γιώργος γέννημα – θρέμμα του Άρη Λουτρακίου υπήρξε βασικός στυλοβάτης της τα προηγούμενα χρόνια, ενώ έχει αγωνιστεί και για μία σεζόν στη Δόξα Μεγαπλατάνου!\nΓιώργο σε καλωσορίζουμε στην Ομάδα μας και σου ευχόμαστε πολλές επιτυχίες τόσο σε ομαδικό όσο και προσωπικό επίπεδο!\nΟ Μέγας Αλέξανδρος Όρμας με ιδιαίτερη χαρά ανακοινώνει τη μεταγραφή του μέσου Πασόη Νικόλαου από τον Εθνικό Αλεξανδρούπολης! Ο Νίκος ξεκίνησε τα ποδοσφαιρικά του βήματα στα τμήματα υποδομής του Αλμωπού Αριδαίας, εν συνεχεία αγωνίστηκε στον Άρη Λουτρακίου και στον Εθνικό Αλεξανδρούπολης από τον οποίο μεταγράφηκε στην Ομάδα μας!\nΝίκο σε καλωσορίζουμε στην Ομάδα μας και σου ευχόμαστε πολλές επιτυχίες τόσο σε ομαδικό όσο και προσωπικό επίπεδο!


ΘΕΡΑΠΕΙΑ ΜΑΙΕΥΤΙΚΩΝ ΚΑΙ ΓΥΝΑΙΚΟΛΟΓΙΚΩΝ ΛΟΙΜΩΞΕΩΝ ΜΕ ΜΟΞΑΛΑΚΤΑΜΗ\nΠ. ΤΑΜΠΑΚΟΥΔΗΣ, Τ. ΤΣΑΛΙΚΗΣ, Α. ΚΥΡΟΥ, Φ. ΤΖΕΒΕΛΕΚΗΣ, Ρ. ΑΝΤΩΝΙΑΔΟΥ, Σ. ΜΑΝΤΑΛΕΝΑΚΗΣ\nΗ ΜΟΞΑΛΑΚΤΑΜΗ, ΕΝΑ ΚΕΦΑΛΟΣΠΟΡΙΝΙΚΟ ΑΝΤΙΒΙΟΤΙΚΟ ΜΕ ΕΥΡΥ ΦΑΣΜΑ ΔΡΑΣΤΙΚΟΤΗΤΑΣ, ΕΡΕΥΝΗΘΗΚΕ ΑΠΟ ΠΛΕΥΡΑΣ ΑΣΦΑΛΕΙΑΣ ΚΑΙ ΘΕΡΑΠΕΥΤΙΚΗΣ ΑΠΟΤΕΛΕΣΜΑΤΙΚΟΤΗΤΑΣ ΓΙΑ ΤΗ ΘΕΡΑΠΕΙΑ ΛΟΙΜΩΞΕΩΝ ΤΟΥ ΓΕΝΝΗΤΙΚΟΥ ΣΥΣΤΗΜΑΤΟΣ ΤΗΣ ΓΥΝΑΙΚΑΣ. ΕΙΚΟΣΙ ΤΡΕΙΣ ΑΣΘΕΝΕΙΣΜΕ ΕΝΔΟΜΗΤΡΙΤΙΔΑ ΜΕΤΑ ΑΠΟ ΤΟΚΕΤΟ, ΟΞΕΙΑ Η ΧΡΟΝΙΑ ΦΛΕΓΜΟΝΩΔΗ ΝΟΣΟ ΤΗΣ ΠΥΕΛΟΥ ΑΝΤΙΜΕΤΩΠΙΣΤΗΚΑΝ ΜΕ 2G ΜΟΞΑΛΑΚΤΑΜΗΣ ΑΝΑ 8ΩΡΟ, ΓΙΑ ΠΕΝΤΕ ΣΥΝΗΘΩΣ Η ΠΕΡΙΣΣΟΤΕΡΕΣΗΜΕΡΕΣ. ΠΑΡΘΗΚΑΝ ΚΑΛΛΙΕΡΓΕΙΕΣ ΑΠΟ ΤΟ ΑΙΜΑ, ΤΟ ΕΝΔΟΜΗΤΡΙΟ, ΤΟ ΥΛΙΚΟ ΑΝΑΡΡΟΦΗΣΗΣΑΠΟ ΤΟ ΘΟΛΟ, ΤΑ ΟΥΡΑ, ΤΙΣ ΠΥΩΔΕΙΣ ΣΥΛΛΟΓΕΣ ΤΗΣ ΚΟΙΛΟΤΗΤΑΣ ΤΗΣ ΜΗΤΡΑΣ ΚΑΙ ΤΩΝΕΞΑΡΤΗΜΑΤΩΝ, ΤΟ ΔΟΥΓΛΑΣΕΙΟ ΚΑΙ ΤΗΝ ΠΑΡΟΧΕΤΕΥΣΗ. ΠΑΘΟΓΟΝΟΙ ΜΙΚΡΟΟΡΓΑΝΙΣΜΟΙ ΑΠΟΜΟΝΩΘΗΚΑΝ ΣΕ 18 ΠΕΡΙΠΤΩΣΕΙΣ (78,2%). ΤΟ ΜΕΓΑΛΥΤΕΡΟ ΠΟΣΟΣΤΟ (94,4%) ΤΩΝ ΑΠΟΜΟΝΩΘΕΝΤΩΝ ΜΙΚΡΟΟΡΓΑΝΙΣΜΩΝ ΗΤΑΝ GRAM ΑΡΝΗΤΙΚΑ ΒΑΚΤΗΡΙΔΙΑ. ΣΕ 5 ΠΕΡΙΠΤΩΣΕΙΣ ΗΤΑΝ ΑΝΑΕΡΟΒΙΑ ΚΑΙ ΠΑΡΟΥΣΙΑΖΑΝ ΣΤΗ ΜΕΓΑΛΥΤΕΡΗ ΑΝΑΛΟΓΙΑ ΜΕΓΑΛΗ IN VITRO ΕΥΑΙΣΘΗΣΙΑ ΣΤΗΜΟΞΑΛΑΚΤΑΜΗ. ΑΝΤΙΘΕΤΑ, ΣΕ ΔΥΟ ΠΕΡΙΠΤΩΣΕΙΣ ΛΟΙΜΩΞΕΩΝ ΑΠΟ P. AERUGINOSA ΤΑ ΣΤΕΛΕΧΗ ΤΟΥΣ ΥΠΗΡΞΑΝ ΑΝΘΕΚΤΙΚΑ ΣΤΗ ΜΙΑ ΠΕΡΙΠΤΩΣΗ ΚΑΙ ΜΕΤΡΙΩΣ ΕΥΑΙΣΘΗΤΑ ΣΤΗΝ ΑΛΛΗ.Η ΧΟΡΗΓΗΣΗ ΤΗΣ ΜΟΞΑΛΑΚΤΑΜΗΣ ΕΙΧΕ ΙΚΑΝΟΠΟΙΗΤΙΚΑ ΑΠΟΤΕΛΕΣΜΑΤΑ ΣΕ 21 ΑΠΟ ΤΙΣ 23ΠΕΡΙΠΤΩΣΕΙΣ (91,3%) ΚΑΙ ΑΠΟΤΥΧΙΑ ΣΤΗ ΜΙΑ (4,35%), ΕΝΩ ΣΕ ΜΙΑ (4,35%) Η ΛΟΙΜΩΞΗΥΠΟΤΡΟΠΙΑΣΕ ΜΕΤΑ ΤΗ ΔΙΑΚΟΠΗ ΤΗΣ ΘΕΡΑΠΕΙΑΣ. ΣΕ ΤΡΕΙΣ ΑΣΘΕΝΕΙΣ (13%) ΠΑΡΑΤΗΡΗΘΗΚΕ ΜΙΚΡΗ ΠΑΡΑΤΑΣΗ ΤΟΥ ΧΡΟΝΟΥ ΠΡΟΘΡΟΜΒΙΝΗΣ ΧΩΡΙΣ ΑΙΜΟΡΡΑΓΙΚΕΣ ΕΚΔΗΛΩΣΕΙΣ ΚΑΙΣΕ ΔΥΟ ΑΣΘΕΝΕΙΣ (8,7%) ΜΙΚΡΗ ΠΑΡΟΔΙΚΗ ΑΥΞΗΣΗ ΤΩΝ ΤΡΑΝΣΑΜΙΝΑΣΩΝ. ΣΥΜΠΕΡΑΣΜΑΤΙΚΑ, Η ΜΟΞΑΛΑΚΤΑΜΗ ΣΕ ΕΞΑΤΟΜΙΚΕΥΜΕΝΗ ΔΟΣΟΛΟΓΙΑ ΜΠΟΡΕΙ ΝΑ ΧΡΗΣΙΜΟΠΟΙΗΘΕΙ ΜΕ ΕΠΙΤΥΧΙΑ ΓΙΑ ΤΗ ΘΕΡΑΠΕΙΑ ΣΟΒΑΡΩΝ ΓΥΝΑΙΚΟΛΟΓΙΚΩΝ ΚΑΙ ΜΑΙΕΥΤΙΚΩΝ ΛΟΙΜΩΞΕΩΝ.\nΛέξεις-κλειδιά: ΕΝΗΛΙΚΑΣ, ADULT, ΚΛΙΝΙΚΗ ΜEΛΕΤΗ, CLINICAL STUDY, MIDDLE AGE, ΜΕΣΗΛΙΚΑΣ, ΠΑΡΗΛΙΚΑΣ, AGED, ΤΡΑΝΣΑΜΙΝΑΣΗ, TRANSAMINASE, ΕΝΔΟΜΗΤΡΙΤΙΔΑ, ENDOMETRITIS, GRAM ΑΡΝΗΤΙΚΟ ΒΑΚΤΗΡΙΔΙΟ, GRAM NEGATIVE BACTERIUM, C13 D12\nΙΑΤΡΙΚΑ ΧΡΟΝΙΚΑ, 50, 051-54, 1986


Όλα της Πέμπτης .... εύκολα (2) (από την Ε΄ τάξη του 13ου Δημ. Σχ. Νίκαιας): Φεβρουαρίου 2012\nΚΑΝΤΕ ΚΛΙΚ ΓΙΑ ΝΑ ΔΕΙΤΕ....\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 5:54 μ.μ.\nΣήμερα μιλήσαμε για τα κριτήρια διαιρετότητας των φυσικών αριθμών με το 2, το 5 το 10. Ας δούμε τώρα και μερικά ακόμη.Πώς θα καταλάβω αν ένας αριθμός διαιρείται ακριβώς με το 3; Με το 9; Με το 4; Με το 25; Όλες οι απαντήσεις στην παρακάτω παρουσίαση.\nΜια μέρα ξεκίνησα με τους φίλους μου για να πάμε στο φρικιαστικό παλιό σπίτι στην άκρη της γειτονιάς. Εγώ δεν φοβόμουν αλλά οι φίλοι μου φοβόντουσαν πολύ. Η περιέργειά μας ήταν μεγαλύτερη από το φόβο.\nΑπό πολύ μικροί ακούγαμε διάφορες ιστορίες για αυτό το μέρος. Οι ιστορίες μιλούσαν για φαντάσματα και κρυμμένους θησαυρούς.\nΜαζί μας πήραμε φαγητό, σφεντόνες και φακούς. Μόλις μπήκαμε μέσα από το παράθυρο και πήγαμε επάνω, ακούσαμε κάτι περίεργους θορύβους. Τρομάξαμε πολύ και αρχίσαμε να τρέχουμε για να φύγουμε. Το παράθυρο όμως είχε κλείσει και τρέξαμε προς την πόρτα. Αλλά ούτε και αυτή μπορούσαμε να την ανοίξουμε γιατί είχε σφηνώσει από κάτι έπιπλα. Καταφέραμε να βγούμε από την πίσω πόρτα. Μόλις βγήκαμε από το σπίτι αισθανθήκαμε ανακούφιση και ασφάλεια.\nΤελικά ο φόβος ήταν μεγαλύτερος από την περιέργειά μας.\nΚαλή Σαρακοστή , σε όλους μας παιδιά!\nΟπλιστείτε με κουράγιο και ελπίδα κι εστιάστε στα όμορφα πράγματα που μας περιμένουν:\nODEON CINEMA PARK την Πέμπτη 1/3/2012\n9ο ΕΡΓΑΣΤΗΡΙΟ του προγράμματος την Παρασκευή 2/3/2012\nΑΦΙΕΡΩΜΑ στην πρόληψη κι αντιμετώπιση του σχολικού εκφοβισμού την Τρίτη 6/3/2012 με προβολή ταινίας και δραστηριότητες .\nΤελική επεξεργασία των βιβλίων της 'Αλκης Ζέη για τον Μαραθώνιο Ανάγνωσης την Πέμπτη 8/3/ 2012 και16/3/2012 στην ώρα της Γλώσσας και αποστολή των εντύπων στις εκδόσεις Μεταίχμιο.\nΑυτά προς το παρόν...μαζί με ένα υπέροχο μουσικό κομμάτι.\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 8:41 μ.μ.\nΌταν ένας δάσκαλος διδάσκει δύσκολες έννοιες με απλά παραδείγματα, τότε έχουμε ιστορίες σαν αυτή που ακολουθεί.\nπηγή: "Ο ΖΩΗΡΟΣ ΜΑΘΗΤΗΣ"\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 6:19 μ.μ.\nΠΗΓΗ:"Περί ανέμων, υδάτων και σχολείου"\nΑναδημοσίευση από: http://magikikimwlia.blogspot.com/2011/03/blog-post_4310.html\nΤη σύνδεση σε σειρά χρησιμοποιούσαν παλιότερα στα λαμπάκια του χριστουγεννιάτικου δένδρου. Τα τελευταία χρόνια όμως δε χρησιμοποιείται ούτε εκεί γιατί, κάθε φορά που «καιγόταν» ένα λαμπάκι, έσβηναν και τα υπόλοιπα.\nΣτην παράλληλη σύνδεση οι ηλεκτρικές συσκευές συνδέονται παράλληλα, έτσι ώστε οι επαφές κάθε συσκευής να συνδέονται απευθείας με τους πόλους της πηγής.\nΈτσι δημιουργούνται πολλά, ανεξάρτητα ηλεκτρικά κυκλώματα, οπότε, ακόμη και αν αποσυνδέσουμε μια συσκευή, οι υπόλοιπες εξακολουθούν να λειτουργούν.\nΟι ηλεκτρικές συσκευές και οι λάμπες στα σπίτια μας είναι συνδεδεμένες παράλληλα.\nΧθες Τρίτη κι ενώ βρισκόμασταν στην αίθουσα Πληροφορικής, κάτι άλλαξε στην τάξη μας. Ναι, όπως ίσως καταλάβατε, έφθασε και τοποθετήθηκε ο άσπρος πίνακας μαρκαδόρου που τόσον καιρό περιμέναμε! Τον εγκαινιάσαμε με Μαθηματικά που είναι και τα αγαπημένα μας .\nΑΦΟΡΜΗ ΓΙΑ ΣΥΖΗΤΗΣΗ ΚΑΙ ΜΑΘΗΜΑ\nΗ τοποθέτηση ολοκαίνουριων πινάκων σε όλες τις σχολικές αίθουσες και στο Γραφείο Δασκάλων, παρότι θεωρήθηκε αυτονόητη για μια τόσο μεγάλη Σχολική Μονάδα που ανήκει στα αναμορφωμένου προγράμματος σχολεία, μας θέτει μπροστά στις υποχρεώσεις μας : να τους προσέχουμε και να τους χρησιμοποιούμε σωστά.\nΤαυτόχρονα, η πολιτεία μέσα από την ικανοποίηση του δικού μας δικαιώματος για παροχή σύγχρονης εκπαίδευσης, αναλαμβάνει την υποχρέωση περαιτέρω χρηματοδότησης του σχολείου μας.. .. μια που τώρα μας "οφείλει" και την τοποθέτηση ενός προβολικού σε κάθε σχολική αίθουσα.\nΑυτές είναι οι σκέψεις που κάναμε, συζητώντας στο μάθημα της Αγωγής για το κοινωνικό δικαίωμα στην εκπαίδευση και τις αντίστοιχες υποχρεώσεις, ατομικές και κρατικές , που προκύπτουν από αυτό.\nΓια όλους μας, αλλά κυρίως για τα παιδάκια που απουσίασαν σήμερα Τρίτη και δεν είδαν πώς φτιάξαμε το διακόπτη, ώστε να ανοίγουμε και να κλείνουμε το ηλεκτρικό κύκλωμα όποτε θέλουμε, πάλι θα καταφύγουμε στην παρουσίαση του Γ. Ζερβού.\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 2:17 μ.μ.\nΑν κάποια μέρα καταφέρω να βλέπω κι όχι απλώς να κοιτάζω δίπλα μου , τότε θα καταλάβω πως...\nο κάθε άλλος είμαι εγώ\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 11:58 π.μ.\nΜετά τη χαμένη Ατλαντίδα , διαβάστε και κάποιους άλλους τόπους που η ύπαρξή τους χάνεται στα βάθη της παιδικής φαντασίας μας.ΚΛΙΚ στις "εργασίες μαθητών" επάνω.\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 4:53 π.μ.\nΘυμάστε τα ελεύθερα ηλεκτρόνια, που τα κινητοποιούμε με μια ηλεκτρική πηγή, ώστε να δημιουργείται ηλεκτρικό ρεύμα;\nΌπως ξέρετε, αυτά τα ελεύθερα ηλεκτρόνια δεν υπάρχουν σε όλα τα υλικά. Τουλάχιστον όχι σε ποσότητα αρκετή για να δημιουργηθεί ηλεκτρικό ρεύμα.\nΤα υλικά που έχουν αρκετά ελεύθερα ηλεκτρόνια και επιτρέπουν τη ροή ηλεκτρικού ρεύματος μέσα στη μάζα τους, λέγονταιαγωγοί.\nΑυτά που δεν έχουν ελεύθερα ηλεκτρόνια (ή έχουν ελάχιστα) και δεν επιτρέπουν τη ροή ηλεκτρικού ρεύματος στη μάζα τους λέγονται μονωτές.\nΌλα είναι στο μικρόκοσμο...\nαναδημοσίευση από το φιλικό ιστολόγιο "ΣΤΟ ΜΙΚΡΟΚΟΣΜΟ ΤΗΣ ΤΑΞΗΣ ΜΑΣ"\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 3:38 μ.μ.\nΛΙΓΟ ΠΡΙΝ ΤΟ ΤΕΣΤ........ ΘΥΜΟΜΑΣΤΕ\nπώς και πότε διαιρούμε κλάσματα και πώς απλοποιούμε\nΠ. χ. : Το 1 1/2 κιλό μέλι κοστίζει 10 Ευρώ Πόσο κοστίζει το 1\nΌταν ξέρουμε την αξία πολλών ακέραιων μονάδων, την\nτιμή της μιας ακέραιας μονάδας και ζητάμε το\nπλήθος των μονάδων(μέτρησης)\nΠ. χ. Με 1 1/2 κιλό μέλι πόσα μπολάκια του 1/4 μπορούμε\nΌταν ξέρουμε την τιμή ενός μέρους ακέραιας μονάδας\nκαι ζητάμε να βρούμε την τιμή όλης της ακέραιας μονάδας\nΠ. χ. Τα 3/5 του σχολείου μας είναι 81 μαθητές. Πόσους\nμαθητές έχει το σχολείο μας;\nΕΠΕΙΔΗ Η ΑΠΛΟΠΟΙΗΣΗ ΕΙΝΑΙ ΠΑΙΧΝΙΔΑΚΙ, ΑΣ ΠΑΙΞΟΥΜΕ ..... ΚΑΝΟΝΤΑΣ ΚΛΙΚ ΣΤΟΝ\nπηγή : 1ο Δ.Σ.Αγίου Δημητρίου\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 4:34 μ.μ.\nΑν και την ονομάζουμε "ηλεκτρική πηγή", η αλήθεια είναι\nότι η μπαταρία δε φτιάχνει ηλεκτρικό ρεύμα. Απλώς,\nόταν τη συνδέουμε σε ένα ηλεκτρικό κύκλωμα, αναγκάζει\nτα ελεύθερα ηλεκτρόνια που υπάρχουν στα μέρη του\nηλεκτρικού κυκλώματος να κινηθούν.\nΑς δούμε πρώτα σε σύγκριση ένα μοντέλο κλειστού\nηλεκτρικού κυκλώματος με ένα μοντέλο ενός κλειστού κυκλώματος με νερό.\nμεταφόρτωση από το φιλικό ιστολόγιο "Στο μικρόκοσμο\nτης τάξης μας"\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 12:08 π.μ.\nΑφού στην ενότητα 10 της Γλώσσας μάθαμε σύνθετες λέξεις με α΄ή β΄συνθετικό το "χρόνο" , αλλά κι εκφράσεις σχετικές, ας διαβάσουμε τους παρακάτω στίχους από το ποίημα του Γ. Ρίτσου κι ας αναλογιστούμε πόσο σωστά χρησιμοποιούμε το χρόνο μας....Α\nαναδημοσίευση από το φιλικό μας ιστολόγιο "Στο μικρόκοσμο της τάξης μας"\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 11:34 μ.μ.\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 5:38 μ.μ.\nΣτον ουρανό υπάρχουν γαλαξίες, νεφελώματα, αστέρια, πλανήτες ,δορυφόροι, κομήτες. Οι γαλαξίες σχηματίζουν ομάδες ή σμήνη. Μέσα στους γαλαξίες συγκεντρώνονται τα άστρα. Οι πλανήτες περιστρέφονται γύρω από τ' άστρα και οι δορυφόροι γύρω από τους πλανήτες.\nΠιθανολογείται ότι το Σύμπαν άρχισε να υπάρχει εδώ και 15 με 20 δισεκατομμύρια χρόνια, μετά από μια μεγάλη έκρηξη, τη Μεγάλη Έκρηξη ή Μπιγκ Μπαγκ;\nΗ Αφροδίτη, που έχει ίδιο μέγεθος με τη Γη, σκεπάζεται από σύννεφα που κρατούν τη θερμότητα. Στο έδαφος η θερμοκρασία είναι υψηλή, μεγαλύτερη από 450 βαθμούς Κελσίου. Η ατμόσφαιρα της Αφροδίτης είναι βαριά, γεμάτη θανατηφόρα αέρια.\nΤο έδαφος του `Αρη, όπως και της Σελήνης, είναι γεμάτο μικρούς και μεγάλους κρατήρες. Ο πλανήτης αυτός είναι κόκκινος γιατί περιέχει σίδερο που έχει σκουριάσει.\nΟ `Αρης έχει δύο μικρούς παράξενους δορυφόρους που είναι βράχοι γεμάτοι εξογκώματα.\nΗ Γη απέχει από τον `Ηλιο 150 εκατομμύρια χμ. Για να κάνει μια περιφορά γύρω από αυτόν χρειάζεται ένα χρόνο.Η Γη είναι ο μόνος πλανήτης που υπάρχει οξυγόνο και γι'αυτό υπάρχει ζωή σε αυτόν.\nΟ Δίας είναι ο πιο μεγαλύτερος πλανήτης του ηλιακού συστήματος. Είναι 1330 φορές μεγαλύτερος απο τη Γη. Δεν έχει έδαφος, αλλά είναι μια ατμόσφαιρα από αέρα. Ο Δίας έχει μια μεγάλη κόκκινη κηλίδα που απασχόλησε τους αστρονόμους για 400 περίπου χρόνια. Σήμερα, ξέρουν πια οτι πρόκειται για έναν διαρκή κυκλώνα.\nΟ Kρόνος είναι ένας μεγάλος πλανήτης από αέρια.Η διάμετρός του είναι 9 φορές μεγαλύτερη από της Γης. Μετά τους τέσσερις προηγούμενους πλανήτες είναι ο τελευταίος που διακρίνεται με γύμνο μάτι. Οι ραβδώσεις του είναι μακρόστενα σύννεφα.Το δαχτυλίδι που τον περιβάλλει είναι πολύ λεπτό. Αυτό το δαχτυλίδι έχει δημιουργηθεί από εκατοντάδες μικρότερους δακτύλιους κολλημένους μεταξύ τους, που αποτελούνται από μόρια πάγου και πετρωμάτων.Τον Κρόνο συνοδεύουν 18 δορυφόροι.\nΟ Ουρανός μοιάζει με το Δία και τον Κρόνο αλλά είναι μικρότερος. Έχει έναν πολύ λεπτό και ελαφρύ δακτύλιο. Ο άξονας της τροχιάς του έχει τη μεγαλύτερη κλίση απ' όλους τους πλανήτες. Τον Ουρανό ανακάλυψε με το μεγάλο του τηλεσκόπιο ο `Αγγλος Ουίλιαμ Χέρσελ το1781. Στην αρχή νόμισε ότι ήταν ένας κομήτης,αλλά αργότερα κατάλαβε ότι ήταν ένας καινούργιος πλανήτης. Ο Ουρανός έχει δεκαπέντε δορυφόρους.\nΟ Ποσειδώνας είναι ο πιο μικρός από τους γιγάντιους πλανήτες. Η διάμετρός του είναι μόλις 4 φορές μεγαλύτερη από της Γης. Χρειάζεται 165 χρόνια για να κάνει την περιφορά του, σε απόσταση 4,5 δισεκατομμυρίων από τον `Ηλιο.\nΟ Πλούτωνας είναι ο πιο απομακρυσμένος πλανήτης από τον Ήλιο. Σκεπάζεται από πάγο και η θερμοκρασία εκεί είναι -210 βαθμοί Κελσίου.\nΟι κομήτες είναι σφαίρες από βρώμικο χιόνι. Αποτελούνται από πάγο και σκόνη. Η σκόνη έχει διάμετρο μερικών χιλιομέτρων που δημιουργεί μια μακριά ουρά από αέρια και σκόνη. Οι κομήτες κάνουν μεγάλες διαδρομές που τους φέρνουν άλλοτε μακρά και άλλοτε πολύ κοντά στον `Ηλιο.`Οταν πλησιάζουν στον `Ηλιο τα αέριά τους εξατμίζονται.\nΣτο κέντρο του ουρανού, ανάμεσα από τα λαμπερά αστέρια, ξετυλίγεται μια άσπρη ταινία, ο Γαλαξίας .Στη πραγματικότητα, αυτή η ταινία περιλαμβάνει χιλιάδες άστρα που που αποτελούν το Γαλαξία στον οποίο βρίσκεται η Γη, δηλαδή τον Γαλαξία μας.\n1.Οι δορυφόροι του `Αρη είναι βράχοι γεμάτοι .............\n2.Ο Κρόνος αποτελείται από ................\n3.Η μεγάλη έκρηξη που δημιούργησε το σύμπαν ονομάστηκε Μπιγκ ...........\n4.Το σύστημά μας ονομάζεται .......... σύστημα.\n5.Οι ραβδώσεις του Κρόνου αποτελούνται από μακρόστενα .............\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 5:02 μ.μ.\nhttp://www.teachersdomain.δorg/asset/phy03_vid_zlemon/Τα υλικά που θα χρειαστείτε είναι:\n3 χάλκινα καλώδια\n2 μεταλλικούς συνδετήρες,\n2 νομίσματα των 2 λεπτών\n1 ψηφιακό ρολόι για να δούμε αν η μπαταρία μας θα δουλέψει\nΔείτε το βίντεο που ακολουθεί. Είναι στα αγγλικά, αλλά εσείς αστέρια μου δεν κολλάτε σε αυτά...\nΔοκιμάστε το σπίτι και θα προσπαθήσουμε να το κάνουμε και στο σχολείο.\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 4:29 μ.μ.\nΣχολείο: 13ο Δημοτικό Σχολείο Νίκαιας\nΟνοματεπώνυμο: Ειρήνη Καραβία\nΤΙΤΛΟΣ: Οι διακοπές του μικρού Νικόλα\nΣΥΓΓΡΑΦΕΑΣ: Ρενέ Γκοσίνι-Ζαν Ζακ Σενπέ\nΕΙΚΟΝΟΓΡΑΦΟΣ: Jean-Jacques Sempe\nΜΕΤΑΦΡΑΣΗ: Ανδρέας Καρακίτσιος\nΕΚΔΟΣΕΙΣ: Σύγχρονοι Ορίζοντες\nΕΙΔΟΣ ΒΙΒΛΙΟΥ: Παιδική Περιπέτεια\nΤΟΠΟΣ: σπίτι, παραλία και κατασκήνωση\nΗΡΩΕΣ: Ασέτ, Ρούφους, Εντ, Μέξαν, Ιωακείμ, Ζοφρούα, Κλοτέρ, Ανιάν μαμά, μπαμπάς, Ιζαμπέλ, Μισελίν, Ζιζέλ, ομαδάρχης και άλλοι\nΛΙΓΑ ΛΟΓΙΑ: Μια σχολική χρονιά με πολύ διάβασμα τελείωσε. Ο Νικόλας πήρε το βραβείο της πολυλογίας. Αποχαιρέτησε τους συμμαθητές του και τους φίλους του. Είναι ο Αλσέτ , ο Ρούφους ,ο Εντ , ο Μεξάν , ο Ιωακείμ ,ο Ζοφρούα, ο Κλοτέρ, ο Ανιάν και άλλοι. Βιβλία και τετράδια κλείστηκαν στο ντουλάπι και όλοι σκέφτονται τις διακοπές…\nΤο βιβλίο αυτό μου άρεσε πιο πολύ από όλα τα βιβλία στη σειρά ‘’ΟΙ ΠΕΡΙΠΕΤΕΙΕΣ ΤΟΥ ΜΙΚΡΟΥ ΝΙΚΟΛΑ’’ άλλα και γιατί πάντα με κάνουν να γελώ και ν’ αναπολώ τις καλοκαιρινές διακοπές και τους φίλους μου.\nΑναρτήθηκε από ΑΝΑΣΤΑΣΙΑ ΒΛΑΖΑΚΗ στις 6:18 π.μ.\nΣΧΟΛΙΚΟ ΕΤΟΣ: 2012\nΤΑΞΗ/ΤΜΗΜΑ: Ε2 ΣΧΟΛΕΙΟ : 13Ο ΔΗΜΟΤΙΚΟ\nΠΟΛΗ : ΝΙΚΑΙΑ\nΟΝΟΜΑΤΕΠΩΝΥΜΟ : ΚΑΤΕΡΙΝΑ ΜΠΡΑΒΟΥ\nΤΑΥΤΟΤΗΤΑ ΤΟΥ ΒΙΒΛΙΟΥ :\nΤΙΤΛΟΣ : Ο μεγάλος περίπατος του Πέτρου\nΕΙΚΟΝΟΓΡΑΦΟΣ : Πόπη Αλεξίου &Σάββας Χαρατσίδης\nΕΚΔΟΣΕΙΣ : Κέδρος\nΕΙΔΟΣ ΒΙΒΛΙΟΥ : Μυθιστόρημα\nΧΡΟΝΟΣ : 28 Οκτωβρίου 1940\nΗΡΩΕΣ : Ο Πέτρος , η αδελφή του , οι γονείς του , ο παππούς του , ο φίλος του Αντώνης και η χελώνα του.\nΑΦΗΓΗΤΗΣ : Ο Πέτρος και η Άλκη Ζέη\nΣΠΟΥΔΑΙΑ ΓΕΓΟΝΟΤΑ : Ο πόλεμος του 1940\nΛΙΓΑ ΛΟΓΙΑ ΓΙΑ ΤΟ ΒΙΒΛΙΟ :\nΟ Πέτρος είναι ένα αγόρι εννιά χρόνων. Μας ταξιδεύει πίσω στο χρόνο, στα χρόνια της κατοχής.\nΗ μητέρα του το πρωί της 28η Οκτωβρίου του 1940 τον ξύπνα και του λέει να ντυθεί γιατί άρχισε πόλεμος. Ο Πέτρος είχε ακούσει για πολέμους από τα βιβλία. Τον μάγευαν οι ήρωες, οι ασπίδες, τα ξίφη, οι νίκες. Ο Πέτρος μας διηγείται κάθε μέρα του, από τις 28 Οκτωβρίου του 1940 που μας κήρυξαν οι Ιταλοί τον πόλεμο, κι αργότερα και οι Γερμανοί, έως τις 12 Οκτωβρίου του 1944 που απελευθερώθηκε η Ελλάδα.\nΜας περιγράφει τις δύσκολες μέρες της κατοχής, της πείνας αλλά και της αντίστασης.


Εξαφάνιση 19χρονης στο Κορωπί: Μάρτυρες την είδαν σε άσχημη ψυχολογική κατάσταση - ΑΡΧΑΓΓΕΛΟΣ ΜΙΧΑΗΛ\nΑρχική/ΔΙΑΦΟΡΑ/Εξαφάνιση 19χρονης στο Κορωπί: Μάρτυρες την είδαν σε άσχημη ψυχολογική κατάσταση\nΗ κοπέλα εθεάθη να κλαίει μόνη της σε κεντρικό δρόμο της Αθήνας – Το ΑΤ Κορωπίου και η Άμεση Δράση διασταυρώνουν τις μαρτυρίες – «Γύρνα πίσω» την καλεί η οικογένειά της\nΈνας άλλος μάρτυρας αναφέρει ότι τη Δευτέρα το πρωί, κατεβαίνοντας στη στάση του λεωφορείου «Πανεπιστήμιο», είδε τη 19χρονη να είναι τρομαγμένη και βιαστική. Επίσης μια άλλη πληροφορία η οποία προέρχεται από ανθρώπους του ΕΚΑΒ είναι ότι εκλήθησαν να παραλάβουν μια 20χρονη κοπέλα στην περιοχή\nΜοναστηράκι, η οποία είχε λιποθυμήσει στο δρόμο. Στη συνέχεια ειδοποιήθηκε και η Άμεση Δράση αλλά η κοπέλα δήλωσε ότι είναι καλά και δεν τους ακολούθησε. Όλες αυτές οι μαρτυρίες διαβιβάστηκαν στο Τμήμα Ασφάλειας Κορωπίου που ερευνά την υπόθεση και γίνονται έρευνες για τη διασταύρωσή τους.\nΣύμφωνα με όσα έχουν γίνει γνωστά η κοπέλα είχε γνωρίσει κάποιον μέσω και είχε χωρίσει πρόσφατα από τον 24χρονο άντρα με τον οποίο διατηρούσε σχέση, γεγονός που την είχε κάνει να κλειστεί στον εαυτό της. Ο πατέρας της κάνει λόγο για ένα γλυκό παιδί, συνεσταλμένο και ντροπαλό και κάνει έκκληση σε όποιον γνωρίζει κάτι να επικοινωνήσει μαζί τους προκειμένου να λήξει ευχάριστα αυτή η υπόθεση..\nΟ Μπαμπάς φιλάει την μαμά…. Η αντίδραση του μωρού μοναδική.\nΈφυγε απο τη ζωή Έλληνας τραγουδιστής


Άνοιγμα του Flic Flac\nΝέα - 24/06/2006\nΦυσικά δεν θα μπορούσαμε να λείπουμε από το άνοιγμα του club "Flic Flac" για το καλοκαίρι...\nΑπό νωρίς είχαμε τις αμφιβολίες μας για το αν η ημερομηνία που έχει οριστεί για το άνοιγμα του club είναι η κατάληλη... Την ίδια μέρα είχαμε 2 γάμους και ένα πανηγύρι στο νησί.\nΑυτό που υπολογίζαμε ήταν ότι ο κόσμος θα πήγαινε πολύ αργά. Έτσι κάναμε κι εμείς.\nΞεκινήσαμε με μια παρέα περίπου στις 5 το πρωί. Όμως όταν φτάσαμε βρήκαμε το club άδειο. Όχι όμως επειδή είχε φύγει ο κόσμος, αλλά επειδή δεν είχε έρθει! Αν και τα υπόλοιπα μαγαζιά στην περιοχή ήταν γεμάτα.\nΛίγο αργότερα ήρθε μια παρέα από αστυνομικούς, που φαίνεται να έκανε χειρότερα τα πράγματα, αφού όσοι ήρθαν μετά τους είδαν και φύγανε...\nΤελικά το άνοιγμα ήταν ολοκληρωτική αποτυχία... Θα δούμε τι θα γίνει στη συνέχεια...\nΌπως βλέπετε το μαγαζί ήταν άδειο...\nTags: Flic Flac, Άγιος Κήρυκος, club.\nΠολύ έξυπνο το σχόλιο για τους αστυνομικούς..Μόνος σου το σκέφτηκες;(Υπόλοιπα μαγαζιά στην περιοχή=..Wha Wha??Καλό...)\nBy: Γιώργος @ 23/06/2008\nΠου το ξέθαψες αυτό;\nΤο σχόλιο που έκανα δεν ήταν αστείο, αλλά πραγματικά πολλοί πιτσιρικάδες εκείνη τη μέρα δεν μπήκαν μέσα για αυτό το λόγο, και λογικό είναι, αφού καλοκαίρι είναι η περίοδος που πέφτουν τα πιο πολλά πρόστιμα και τέτοιου είδους παρέες δεν είναι πολύ ευχάριστες.\nΔεν έχω κάτι εναντίων αυτού του μαγαζιού, ίσα - ίσα έχω περάσει μερικά πολύ ωραία βράδια εκεί σε άλλες φάσεις.\nΠιο αργά το καλοκαίρι άρχισε να μαζεύει πολύ κόσμο, φεύγανε μαζεμένοι κάποια στιγμή από το wha wha. Η συγκεκριμένη μέρα ήταν πολύ κακή όμως.\nΚαι από ότι είδα, φέτος μαζεύει κόσμο (δεν πρόλαβα να πάω λόγω γάμων/πανηγυριών κλπ, όμως ανέβασα σχετική ανακοίνωση στο άνοιγμά του).\nΔυστυχώς τα πράγματα είναι έτσι και το ξέρεις αν είσαι στον Άγιο (φαντάζομαι ότι είσαι κάποιος γνωστός). Πολλές παρέες αποφεύγουν τα μέρη που έχουν ΜΟΝΟ αστυνομικούς. Όταν πας σε ένα μαγαζί και δεν συμπαθείς κανέναν εκεί (είτε αστυνομικούς, είτε οτιδήποτε), θα φύγεις. Και τη συγκεκριμένη μέρα ήταν μόνο αυτή η παρέα (σ.σ. έχω κρατήσει και φωτογραφία της στο αρχείο).\nΠροσωπικά όταν βγαίνω έξω για να διασκεδάσω, επειδή είμαστε και μικρό μέρος, διαλέγω να πάω στο μαγαζί που θα έχει πιο πολλούς φίλους μου, γιατί έτσι θα περάσω καλύτερα. Αυτό δεν το κάνω μόνο εγώ.\nΥπόλοιπα μαγαζιά στην περιοχή=whawha, Παρά 5, Φτερό; δεν θυμάμαι τι είχε ανοιχτό σε εκείνη τη φάση.\nBy: mrpc @ 23/06/2008\nποιος εισαι ρε μεγαλε που γραφεις αυτο το αρθρο και το δημοσιευεις ανυπογραφο??δεν μας λες το ονομα σου να σε μαθουμε??βλεπω οτι εχεις πολυ προοδευτικες ικαριοτικες αποψεις και πολυ ενδιαφερουσες.ευτυχως που βγαινουν οι αστυνομικοι στο νησι σας και αναιβαινει η ποιοτητα του κοσμου στα μαγαζια γιατι ολοι οι υπολοιποι ειναι....ασ'τα!!!και να εισαι σιγουρος οτι εαν ειχαν την δυνατοτητα να περασουν το καλοκαιρι τους σε αλλα μερη και οχι στο νησι σας, θα το κανανε ευχαριστως!!το φτερο και το παρα πεντε κλεινουν απο τις 2!!μαλλον εχεις πολυ καιρο να βγεις στον εξωτικο αγιο κηρυκο!!παντως με το αρθρο σου δειχνεις για ποιο λογο ειστε πολλα χρονια πισω σε σχεση με την υπολοιπη ελλαδα σε ολους τους τομεις και ειμαι σιγουρος οτι θα παραμεινετε ετσι αιωνες !!καληνυχτα!!\nBy: ΜΟΝΟ ΠΑΟΚ @ 24/06/2008\nmrpc=Γιάννης - Πάστης Γλαρός\nBy: mrpc @ 24/06/2008\nΤο άρθρο προφανώς αποτελεί προσωπική άποψη, και δεν υπογράφω όλα τα άρθρα γιατί είναι γνωστό ότι το site είναι δικό μου. Συνήθως υπογραφή υπάρχει στα άρθρα που ΔΕΝ είναι δικά μου.\nΤώρα το αν συμφωνείς ή όχι με τις απόψεις μου είναι άλλο θέμα, πάντως αυτά πιστεύω, τι να κάνουμε τώρα...\nΔεν υπεννόησα ότι είχες κάτι κατά του μαγαζιού, μάλλον κατά των αστυνομικών (και της Αστυνομίας γενικότερα φαντάζομαι..). Άλλωστε και να είχες αρνητική άποψη για το μαγαζί δε θα τολμούσες ποτέ να την εκφράσεις δημόσια ανεβάζοντας την στο site, γιατί θα είσουν σίγουρος πως θα υπήρχαν αντιδράσεις..Ενώ για την Αστυνομία μπορεί και να το θεώρησες μαγκιά να εκφραστείς αρνητικά (που είναι βέβαια γενικότερη αντίληψη στο νησί,αλλά αυτό είναι άλλο θέμα..).\nΣτο άρθρο όμως δεν αναφέρεσαι αποκλειστικά στους πιτσιρικάδες. Όταν σχολιάζεις τέτοια ζητήματα οφείλεις να είσαι πιο συγκεκριμένος,προς αποφυγή τυχόν παρεξηγήσεων (φαντάζομαι εσύ το ξέρεις καλύτερα αυτό..).\nΔεν ξέρω πόσο λογικό είναι χρεώνεται (ακόμη και εν μέρη) ένα κακό opening σε μια παρέα αστυνομικών.\nΈστω υπόψιν πάντως πως με τέτοιου είδους σχόλια βάζεις και τη δική σου παρέα στην κατηγορία των ''όχι και πολύ ευχάριστων'' για κάποιους άλλους.\nΤουλάχιστον εμείς έχουμε την ωριμότητα να σε κρίνουμε όχι από το τι δουλειά κάνεις, αλλά από τις απόψεις σου..\nBy: Γιώργος @ 25/06/2008\nΔεν θα είχα πρόβλημα να εκφράσω μια αρνητική άποψη για κανένα μαγαζί. Και ούτε λέω τίποτα για μαγκιά.\nΕπίσης δεν ρίχνω στο άρθρο όλο το φταίξιμο για το κακό opening σε μια παρέα, από την πρώτη στιγμή λέω ότι η επιλογή της ημέρας ήταν κακή. Και αυτό για τους πιτσιρικάδες δε νομίζω ότι είναι παρεξηγίσιμο, ούτως η άλλως δε θυμάμαι καμία παρέα "μεγάλων" να πέρασε εκείνο το πρωί. Ίσως βέβαια γιατί έχουν περάσει 2 χρόνια από τότε (αλήθεια, πως το ξέθαψες;)\nΕπίσης δεν ξέρω αν το πρόσεξες, αλλά εγώ ΗΜΟΥΝ στο μαγαζί. Δεν είμαι εγώ αυτός που έφυγε επειδή υπήρχε μια παρέα αστυνομικών. Όμως αυτό που είδα να γίνεται, το είπα.\nΚαι φυσικά και η δική μου παρέα δεν είναι ευχάριστη για κάποιους άλλους. Και στην τελική... αυτό δεν είναι και κακό. Δεν είμαστε όλοι ίδιοι, όλοι έχουμε συμπάθειες, αντιπάθειες κ.λ.π., αλλιώς θα κάναμε όλοι παρέα μεταξύ μας, κάτι που δεν ισχύει σε καμία περίπτωση :p\nΚαι μια και μιλάς για "ωριμότητα να σε κρίνουμε όχι από το τι δουλειά κάνεις, αλλά από τις απόψεις σου"... Η δουλειά που κάνει κάποιος έρχεται άμεσα σε συνάρτηση με τις απόψεις του, ειδικά όταν μιλάμε για τέτοιου είδους δουλειές. Αν οι απόψεις και οι ιδέες σου είναι διαφορετικές από τις πράξεις σου, τότε υπάρχει πρόβλημα. Εγώ επέλεξα να κάνω μια δουλειά που με εκφράζει απόλυτα και δεν έρχεται σε αντίθεση με την ιδεολογία μου. Δεν νομίζω ότι χρειάζεται να στο αναλύσω περισσότερο, όμως το να κρίνεις κάποιον ΚΑΙ από τη δουλειά του, είναι σοβαρό κριτήριο.\nBy: mrpc @ 25/06/2008


JobGR: Το προφίλ των τμημάτων Λογοθεραπείας\nΤο προφίλ των τμημάτων Λογοθεραπείας\nΑπαραίτητο εργαλείο για όσους θέλουν να αναζητήσουν επαγγελματικές ευκαιρίες στο εξωτερικό θεωρείται η καλή γνώση μίας ξένης γλώσσας.\nΟι ανάγκες για εξειδικευμένους επιστήμονες στον τομέα της Λογοθεραπείας αυξάνονται τόσο στην Ελλάδα όσο και στο εξωτερικό και μαζί με αυτές αυξάνεται και η ζήτηση από τους υποψηφίους των Πανελλαδικών για τα δύο τμήματα που λειτουργούν στα Τεχνολογικά Εκπαιδευτικά Ιδρύματα.\nΣτη χώρα μας Τμήματα Λογοθεραπείας λειτουργούν στο ΤΕΙ Δυτικής Ελλάδας (Πάτρα) και στο ΤΕΙ Ηπείρου (Ιωάννινα).\nΤη φετινή χρονιά οι βάσεις εισαγωγής που καταγράφηκαν στα δύο αυτά τμήματα ήταν από τις υψηλότερες σε όλα τα Τεχνολογικά Εκπαιδευτικά Ιδρύματα, ενώ αρκετοί εισαχθέντες συγκέντρωσαν βαθμολογία με την οποία θα μπορούσαν να έχουν περάσει σε κάποια από τα περιζήτητα πανεπιστημιακά.\nΤο ότι υποψήφιοι με βαθμολογίες που "άγγιξαν" τα 18.000 μόρια επέμειναν να βάλουν το Τμήμα Λογοθεραπείας στην κορυφή του μηχανογραφικού δείχνει ότι το συγκεκριμένο επάγγελμα προσφέρει ευοίωνες προοπτικές στην αγορά εργασίας. Στις Πανελλαδικές του 2014 σχεδόν 9.000 υποψήφιοι επέλεξαν τα δύο Τμήματα Λογοθεραπείας. Στο ΤΕΙ Δυτικής Ελλάδας η βάση διαμορφώθηκε στα 14.717 μόρια, ενώ επιλέχθηκε ως πρώτη προτίμηση από 224 υποψηφίους. Στο ΤΕΙ Ηπείρου η βάση ήταν 14.555 μόρια. Στην κορυφή του μηχανογραφικού το επέλεξαν 207 υποψήφιοι.\nΤο επίπεδο των εισαχθέντων, πάντως, είναι αρκετά υψηλό, αφού ορισμένοι από αυτούς εισήλθαν ακόμη και με 17.941 μόρια. Με αυτά τα μόρια θα μπορούσαν να έχουν εισαχθεί σε σχολές Νοσηλευτικής, Κτηνιατρικής, Μοριακής Βιολογίας και Γενετικής, Επιστήμης Διατροφής και Διαιτολογίας κ.ά.\nΟι ενδιαφερόμενοι θα πρέπει να γνωρίζουν ότι στα τμήματα αυτά δεν μπορεί να φοιτήσει όποιος παρουσιάζει κώφωση - βαρηκοΐα, δυσαρθρία, τραύλισμα, εγκεφαλοπάθεια που επηρεάζει τη λειτουργία λόγου - άρθρωσης ή παθολογική φωνή.\nΟσοι εισάγονται στα τμήματα αυτά υποβάλλονται σε σχετικές εξετάσεις με ευθύνη του τμήματος και αν διαπιστωθεί ότι κάποιος παρουσιάζει μία από τις παραπάνω παθήσεις, διαγράφεται από το συγκεκριμένο τμήμα και εισάγεται στην αμέσως επόμενη επιλογή του. Οι θέσεις στα συγκεκριμένα τμήματα δεν είναι πολλές και ο ανταγωνισμός είναι τεράστιος.


Victoria's Secret 2016 Show It's Coming - madmazel - Fashion Lifestyle Magazine\nΕτοιμάζονται οι άγγελοι της Victoria Secret για το μεγάλο Fashion show που θα πραγματοποιηθεί 5 Δεκεμβρίου στην πόλη του φωτός. Eίναι η πρώτη φορά που ένα τέτοιο υπερπολυτελές Show θα πραγματοποιηθεί στο Παρισινό. Επιπρόσθετα έχε λάβει χώρα παλαιότερα και στις Κάννες αλλά και στο Λονδίνο το 2014, προτού επιστρέψει στη χώρα προέλευσής του τη Νέα Υόρκη. Θα μεταδοθεί από το κανάλι CBS στις 5 Δεκεμβρίου\nΤο line-up τον μοντέλων θα αποκαλυφθεί λίγες μέρες πριν το show, όμως κάποια ονόματα έχουν ήδη κυκλοφορήσει και αυτά είναι της Angels Adriana Lima, Alessandra Ambrosio, Lily Aldridge, Elsa Hosk, Jasmine Tookes, Josephine Skriver, Lais Ribeiro, Martha Hunt, Romee Strijd, Sara Sampaio, Stella Maxwell και Taylor Hill. Με ερωτηματικό παραμένουν δύο από τα πιο σημαντικά μοντέλα εσωρούχων η Candice Swanepoel και Behati Prinsloo καθώς ‘ήρθαν στον κόσμο τα πρώτα τους μωρά και δεν ξέρουν αν θα έχουν προλάβει να επιστρέψουν στις πασαρέλες.\nΤο Madmazel σας παρουσιάζει μερικές αγαπημένες του φωτογραφίες από το show του 2015\nTags 2016 fashion news madmazel models Paris pink show victoria secret


ΧΕΙΡΑΓΩΓΗΣΗ ΤΗΣ ΕΛΕΥΘΕΡΙΑΣ – Δημήτρης Α. Σιδερής\ndimitrissideris\tin Uncategorized\t October 24, 2017 8 Words\n3 thoughts on “ΧΕΙΡΑΓΩΓΗΣΗ ΤΗΣ ΕΛΕΥΘΕΡΙΑΣ”\nΚαλημέρα πατέρα μου.\nΞέρεις, τις προάλλες διάβασα ένα άρθρο σχετικά με την “βαθμολόγηση των πολιτών” στην Κίνα. Καθώς ήδη έχει αρχίσει ένα πρόγραμμα στην εκείνη χώρα από την, θαυμάσια κατά τα άλλα, κυβέρνησή τους, που βαθμολογεί τους πολίτες σύφμωνα με τις αγορές τους, τις έρευνές τους στο Ιντερνετι, κοκ. Οι επιπτώσεις άγνωστες για την ώρα.\nΦυσικά πριν από το παραπάνω, που στο μυαλό μου φαντάζεις απόλυτα τρομακτικό, η Κίνα υπήρξε μανούλα στον έλεγχο των μέσων ενημέρωσης, και άρα των διαφημίσεων.\nΦοβάμαι ότι ίσως η εμπορική πλύση εγκεφάλου να είναι καλύτερη από την πολιτκή πλύση εγκεφάλου, τουλάχιστον σύμφωνα με τα παραπάνω.\nΑυτή είναι πολιτική προπαγάνδα, για την οποία έγραψα ήδη. Γιατί όμως να συγκρίνουμε ποια είναι καλύτερη, η εμπορική ή η πολιτική; Είναι απαραίτητο να έχουμε τη μία τουλάχιστον (εμείς σήμερα έχομε και τις δύο); Πολιτική βέβαια δεν είναι μόνον η κρατική. Άλλο ενημέρωση και άλλο προπαγάνδα.\nΤο τι είναι ελευθερία καθορίζεται πλήρως από τη μεσότητα της αρετής του Αριστοτέλη. Να κάνει κανείς ότι θέλει αρκεί αυτό που κάνει να μην είναι ούτε υπερβολή ούτε έλλειψη. Η εκτός ορίων δράση είναι δράση ανελεύθερου ατόμου, σκλάβου ή δούλου. Υπό αυτή την έννοια μπορεί να κρίνει κανείς εκείνες τις ενέργειες που κάνουν οι δούλοι ή δέχονται οι δούλοι. Οι Σπαρτιάτες ήταν δούλοι του υπερβολικού φόβου τους. Οι Αθηναίοι που έσφαξαν τους Μηλιούς ήταν δούλοι της υπεροψίας τους ένεκα της οποίας είχαν έλλειψη λογικής και ανθρωπιάς στη συγκεκριμένη πράξη. Η διαφήμιση είναι υπερβολή της κατανάλωσης και έλλειψη εσωτερικής ισορροπίας του καταναλωτή και δύο δούλοι της επιθυμίας. Ο ελεύθερος άνθρωπος είναι ο εσωτερικά ισορροπημένος, όπου με τη λογική ισορροπεί την επιθυμία και το θυμό. Από το άλλο μέρος η συνωμοσιολογία είναι μια ταμπέλα που έχουν εφεύρει οι συνωμότες και την κρεμούν επιδέξια σε όσους προσπαθούν να ερευνήσουν τις συνωμοσίες τους και έτσι καλύπτουν τις βρωμιές τους. Δυστυχώς ζούμε στην εποχή που οι συνωμότες έχουν παντού το πάνω χέρι, ελέγχουν ήδη τη ροή χρήματος σε παγκόσμιο επίπεδο και έχουν υποδουλώσει ολόκληρη την ανθρωπότητα με την υπερβολή τους και με την έλλειψη αντίδρασης που οφείλεται στην έλλειψη εσωτερικής ισορροπίας του μέσου πολίτη – δούλου.